pythainlp/thai-wiki-dataset-v4 huggingface dataset:
แพ ยง-จุน

แพ ยง-จุน (อักษรโรมัน: Bae Yong Joon; เกาหลี: ; อาร์อาร์: "Pae Yongchun"; เอ็มอาร์: "Bae Yongjun"; 29 สิงหาคม ค.ศ. 1972 โซล ประเทศเกาหลีใต้ —) เป็นนักแสดงชายชาวเกาหลีใต้ มีชื่อเสียงจากละครชุดเรื่อง "Winter Love Song (เพลงรักในสายลมหนาว) " โดยนำแสดงร่วมกับ ชเว จี-อู
ประวัติ.
แพ ยง-จุนมีชีวิตวัยเด็กที่เหมือนเด็กทั่วไป แม่เป็นแม่บ้าน แถมเคร่งในศาสนาคริสต์นิกายคาทอลิกมาก คุณพ่อที่เป็นพนักงานบริษัทก็มักจะสอนให้เขารู้จักรับผิดชอบครอบครัว ในวัยเด็กของเขาเป็นเด็กชายขี้สงสัยที่มักรื้อของเล่นมาประกอบใหม่เพื่อศึกษาถึงกลไกของมัน เขาไม่ชอบพูดคุยกับคนแปลกหน้า และเกลียดการถูกหยิกแก้มเป็นที่สุด และหากใครพูดว่าเขาน่ารักเขาจะเกิดอาการอยากอัดคน ๆ นั้นทีเดียว
เขาเคยเรียนเปียโนเล็กน้อยในระหว่างเรียนอยู่ชั้นประถม แต่พ่อของเค้าบังคับให้เรียนเทควันโดแทน โดยกล่าวว่าวิชาเปียโนนั้นเหมาะสำหรับเด็กหญิง "เป็นผู้ชายต้องแข็งแกร่ง" และยังให้เขาเล่นกีฬาอีกหลายอย่าง แต่เขาก็ยังเป็นเด็กติดบ้านที่มักจะนอนอ่านหนังสืออยู่คนเดียว เมื่อเค้าเรียนอยู่ชั้นมัธยมปีที่ 3 พ่อของเค้าก็ตัดสินใจย้ายไปอยู่ในชนบทเพื่อทำโรงเลี้ยงหมู แต่ธุรกิจกลับไปได้ไม่ดีนัก และพ่อของเค้าต้องล้มละลายเมื่อเขาเรียนอยู่ชั้นมัธยมปีที่ 6 จึงทำให้ต้องย้ายบ้าน และ โรงเรียน เมื่ออยู่ชั้นมัธยมต้น เขาเป็นเด็กเรียนเก่งที่คิดว่าการทำการบ้านก็เหมือนการเอาชนะเกม ทำให้เป็นเด็กที่ไม่เคยเกเร และเป็นศิษย์รักของครูทั้งหลาย แต่สิ่งต่าง ๆ ก็เปลี่ยนไปเมื่อเขาเข้าเรียนชั้น ม. ปลาย เค้าหลงรักหญิงสาวที่ไปใช้ห้องสมุดเดียวกัน ทำให้แทนที่จะท่องหนังสือ เขากลับเอาแต่จ้องมองเธอ และส่งจดหมายรักลับ ๆ ให้เธอ แต่ก่อนที่จะทันได้จีบอย่างจริงจังเธอก็หายไปตัวไป โดยที่เขาไม่เคยได้รู้ชื่อจริงของเธอเลย พร้อม ๆ กับที่รู้สึกว่าตัวเองไม่เข้าท่า ในเวลาต่อมา เขาก็เบื่อการเป็นหนอนหนังสือของตัวเอง และเริ่มออกเที่ยว เริ่มโดดเรียนบ่อยครั้งเพื่อแอบเที่ยวกับกลุ่มเพื่อน และยังทำท่าเก๋า ทำให้เป็นที่ชื่นชอบของสาว ๆ เพราะเค้าได้ชื่อว่า เป็นนักกีฬาด้วยแถมเล่นกีฬาได้ทุกชนิด หลังจากการล้มละลายของพ่อทำให้สถานการณ์เศรษฐกิจภายในบ้านย่ำแย่ เขารู้สึกว่าต้องรับผิดชอบครอบครัวในฐานะลูกชายคนโตของบ้าน แต่ผลจากการเที่ยวเล่นของเขา ก็เริ่มส่งผลร้าย เมื่อเขาสมัครเข้าคณะเกษตรมหาวิทยาลัยฮันยาง แต่สอบไม่ติด หลังจากนั้นเขาก็ได้ไปอาศัยวัดเพื่อศึกษาวิชา แต่ก็พลาดอีกครั้งจากการสมัครเข้าเรียนในคณะนิติศาสตร์ ในขณะที่น้องสาวของเขาสอบเข้าโรงเรียนดนตรีได้ ทำให้เขารู้สึกไม่ต้องรับผิดชอบทุกคนอีกต่อไป
พร้อมกับคิดว่าการศึกษาไม่ใช่สิ่งจำเป็นสำหรับตัวเอง จึงตัดสินใจไปทำงานตามที่ต่าง ๆ ทั้งในโรงงาน หรือกรรมกรทำถนน แต่ก็ไม่เคยมีงานไหนทำให้เขารู้สึกพอใจได้ จนกระทั่งหันมามองงานนักแสดง ซึ่งก็เป็นอีกงานหนึ่งที่ท้าทาย แต่ความจริงแล้วเขาก็ไม่เคยสนใจงานแสดงมาก่อน เพราะรู้ตัวว่าเป็นคนขี้อาย แต่ด้วยความที่ต้องการประสบความสำเร็จในชีวิต มีเงิน และได้รับความนับหน้าถือตา เขาจึงตัดสินใจลองมุ่งหน้าสู่การเป็นนักแสดงเบยองจุนต้องใช้เวลาถึง 2 ปีกว่าที่จะได้รับบทบาทครั้งแรกในละครที่เขาเองก็ไม่คิดว่าจะได้เพราะไม่ได้เตรียมตัวล่วงหน้า แต่เขาก็ได้รับบทนำเป็นครั้งแรก แล้ว เขาก็เริ่มเปล่งแสงแห่งความเป็นดาวนับแต่วันนั้น
ที่ประเทศญี่ปุ่นนิยมเรียกเขาอย่างเอ็นดูว่า "ยง ซะมะ" (แปลว่า "ท่านยง")
รูจมูก

รูจมูก  คือ รูที่เป็นทางผ่านเข้าออกของอากาศเข้าสู่โพรงจมูกจากนั้นอากาศจะถูกส่งผ่านเข้าไปยังหลอดลมและเข้าสู่ปอดเพื่อทำการแลกเปลี่ยนแก๊ส นอกจากอากาศแล้ว รูจมูกยังเป็นทางออกของน้ำมูก หรือเศษอาหารที่เกิดจากการสำลักอีกด้วย สำหรับมนุษย์ รูจมูกที่มองเห็นจากภายนอกหรืออยู่บริเวณด้านนอกของจมูกนั้น เรียกว่า รูจมูกด้านหน้า (anterior nares) ซึ่งรูจมูกทั้งสองรูถูกแบ่งออกจากกันโดยผนังกั้นโพรงจมูก (nasal septum) ส่วนรูจมูกภายในหรือรูจมูกด้านหลัง (anterior nares) จะอยู่ด้านในศีรษะ เรียกว่า choanae
ผนังกั้นโพรงจมูก

ผนังกั้นโพรงจมูก หรือ ผนังกั้นจมูก  คือส่วนที่แบ่งรูจมูกด้านหน้าซึ่งเป็นทางผ่านของอากาศไปยังปอดออกเป็นรูจมูกข้างซ้ายและรูจมูกข้างขวา ผนังกั้นโพรงจมูกประกอบด้วยกระดูกหลายชิ้น นอกจากนี้ยังมีหลอดเลือดมาเลี้ยง ซึ่งเป็นสาเหตุหลักของเลือดกำเดาไหลอีกด้วย
ไวพจน์

ไวพจน์  คือ คำ หน่วยคำ หรือวลี ที่มีความหมายเหมือนกันหรือเกือบจะเหมือนกับคำ หน่วยคำ หรือวลีอื่น ๆ ในภาษาใดภาษาหนึ่ง ในภาษาไทยเช่น รอ และ คอย, คน และ มนุษย์, บ้าน และ เรือน เป็นต้น
นักเขียนพจนานุกรมบางคนอ้างว่าคำไวพจน์ไม่มีคำใดที่มีความหมายเหมือนกันทุกประการ (ในทุกบริบทหรือระดับสังคมของภาษา) เนื่องจาก ศัพทมูลวิทยา อักขรวิธี คุณภาพเสียง ความหมายแฝง ความหมายที่คลุมเครือ การใช้ และอื่น ๆ ทำให้คำเหล่านั้นมีเอกลักษณ์เฉพาะตัว
เชลิเซอราตา

ไฟลัมย่อยเชลิเซอราตา (ชื่อวิทยาศาสตร์: Chelicerata) หรือ เชลิเซอเรต  เป็นไฟลัมย่อยของสัตว์ไม่มีกระดูกสันหลังในไฟลัมอาร์โธพอดา (Arthropoda) หรือ อาร์โธพอด ถือกำเนิดมาแล้วกว่า 600 ล้านปี
ลักษณะโดยรวมของสัตว์ในไฟลัมย่อยนี้คือ ไม่มีกราม และไม่มีหนวด ลำตัวแบ่งออกเป็น 2 ส่วน คือ เซฟาโลทอแรกซ์ และส่วนท้อง เซฟาโลทอแรกซ์เป็นส่วนที่รวมส่วนหัวและส่วนอกเข้าไว้ด้วยกัน โดยมีเปลือกแข็งชิ้นเดียวคลุมอยู่เรียก คาราเพช ระยางค์ทั้ง 6 คู่ ประกอบด้วยระยางคู่แรกเป็นระยางค์หนีบ ระยางค์คู่ที่ 2 คือ เพดิพาลพ์ ช่วยในการฉีกอาหาร ระยางค์อีก 4 คู่ เป็นขาเกิน ส่วนท้องไม่มีระยางค์ แบ่งออกเป็น 2 ชั้น ได้แก่
เยเลนา อิซินบาเยวา

เยเลนา อิซินบาเยวา (3 มิถุนายน ค.ศ. 1982 –) เป็นนักกีฬากระโดดค้ำถ่อชาวรัสเซีย เธอเป็นผู้ได้รับรางวัลเหรียญทองโอลิมปิกฤดูร้อนสองสมัย (ค.ศ. 2004 และ 2008), เป็นแชมป์โลกสองสมัย และเป็นเจ้าของสถิติโลกของรายการแข่งขัน ผลจากความสำเร็จของเธอ ส่งผลให้ได้รับการพิจารณาว่าเป็นนักกระโดดค้ำถ่อยอดเยี่ยมตลอดกาล
อิซินบาเยวา ได้เป็นแชมป์ในเก้ารายการใหญ่ (โอลิมปิก, แชมป์โลกกลางแจ้งและในร่ม, แชมป์ยุโรปกลางแจ้งและในร่ม) เธอยังเป็นผู้ชนะเงินรางวัลจากรายการ IAAF โกลเด้นลีก ใน ค.ศ. 2007 และ 2009 ภายหลังจากที่สร้างผลงานไม่ค่อยดีเท่าใดนักในรายการชิงแชมป์โลกใน ค.ศ. 2009 และ 2010 เธอก็พักจากวงการกีฬาเป็นเวลานานนับปี
เธอกลายเป็นผู้หญิงคนแรกที่ทำลายสถิติห้าเมตรใน ค.ศ. 2005 อิซินบาเยวาเป็นเจ้าของสถิติโลกกลางแจ้งปัจจุบันที่ 5.06 ม. ซึ่งเป็นสถิติที่อิซินบาเยวาทำไว้ในซือริชในเดือนสิงหาคม ค.ศ. 2009 และ 5.01 ม. ในร่ม ซึ่งเป็นสถิติที่ได้รับการบันทึกไว้ในเดือนกุมภาพันธ์ ค.ศ. 2012 ในภายหลังอิซินบาเยวาเป็นผู้ทำลายสถิติโลกครั้งที่ 28 ณ ค.ศ. 2012 เธอยังเป็นผู้หญิงเพียงคนเดียวที่สามารถทำสถิติที่ระดับห้าเมตรไว้ได้
อิซินบาเยวา ได้รับการยกย่องให้เป็น นักกีฬาหญิงแห่งปี โดยสหพันธ์กรีฑานานาชาติ ใน ค.ศ. 2004, 2005 และ 2008 รวมถึง นักกีฬาหญิงโลกแห่งปี โดยลอริอุส เธอได้รับรางวัลเจ้าชายแห่งอัสตูเรียสในสาขาการกีฬาใน ค.ศ. 2009 เธอเป็นหนึ่งในแปดนักกีฬา (ซึ่งรวมถึง วาเลอรี อดัมส์, ยูเซน โบลต์, เวโรนิกา แคมป์เบล-บราวน์, ฌาคส์ ไฟรแทก, เจนา พิตต์แมน, ดานี ซามูเอลส์ และดาฟิด สทออร์ล) ในการแข่งขันชิงแชมป์โลกระดับเยาวชน, ระดับวัยรุ่น และระดับอาชีพ ของการกีฬา
กระสายยา

กระสายยา คือ น้ำหรือของเหลวที่ใช้สำหรับละลายยา หรือรับประทานพร้อมกับยา โดยกระสายยานั้นมีทั้งแบบแข็ง ตัวอย่างเช่นแป้งและน้ำตาลทราย แต่โดยส่วนมากมักเป็นของเหลวจึงเรียกว่าน้ำกระสายยา ได้จากการเตรียมแบบต้ม แช่, บีบ, ฝน, คั้น, ละลาย เป็นต้น นอกจากนี้ พจนานุกรมศัพท์แพทย์และเภสัชกรรมแผนไทยฉบับราชบัณฑิตยสถานยังให้บทนิยามของคำว่า กระสาย หรือ กระสายยา ว่า เครื่องแทรกยา เช่น น้ำ, เหล้า, น้ำผึ้ง, น้ำดอกไม้ ซึ่งในทางเภสัชกรรมแผนไทยใช้แทรกยาเพื่อช่วยให้กินยาง่ายขึ้น และ หรือเสริมฤทธิ์ของยาให้มีสรรพคุณดีขึ้น
ประโยชน์.
เพื่อช่วยเตรียมยาให้เป็นรูปแบบยาที่ต้องการ โดยเฉพาะยาลูกกลอนและยาแท่ง เพื่อช่วยให้กลืนได้สะดวก เพื่อช่วยให้ยานั้นแสดงฤทธิ์หรือออกฤทธิ์ได้เร็วและดีขึ้น ทั้งยังช่วยแก้ไข้ ป้องกันไข้ ป้องกันอาการแทรกซ้อนที่อาจเกิดจากการใช้ยาได้ นอกจากนี้ยังเสริมฤทธิ์กับตัวยาหลักอีกด้วย
รายชื่อโครงสร้างข้อมูล

ชนิดข้อมูล.
ชนิดข้อมูลนามธรรม.
คุณสมบัติบางประการของชนิดข้อมูลนามธรรม
"เสถียร" หมายความว่าลำดับของอินพุตนั้นยังคงอยู่ โครงสร้างข้อมูลอื่น ๆ เช่น "รายการแบบโยง" และ "สแต็ก" ไม่สามารถนิยามได้ง่ายด้วยวิธีนี้ เนื่องจากมันจำเพาะการดำเนินการที่เกี่ยวข้องกับมัน
พุทธวงศ์

พุทธวงศ์ (หมายถึง สายของพระพุทธเจ้า) เป็นปกรณ์ชีวประวัติที่กล่าวถึงชีวิตของพระโคตมพุทธเจ้าและพระพุทธเจ้า 28 พระองค์ก่อนหน้าและทำนายไว้ว่าพระองค์จะทรงบรรลุพุทธภาวะ พุทธวงศ์เป็นหนังสือเล่มที่ 14 ในขุททกนิกาย ซึ่งเป็นพระสุตตันตปิฎกลำดับที่ห้าและท้ายสุด พระสุตตันตปิฎกเป็นหนึ่งใน "ปิฎก" ที่อยู่ในพระไตรปิฎกหรือพระไตรปิฎกภาษาบาลีของศาสนาพุทธนิกายเถรวาท
นักวิชาการส่วนใหญ่ถือว่า "พุทธวงศ์" เขียนขึ้นในคริสต์ศตวรรษที่ 1 ถึง 2 ร่วมกับอปทานและจริยาปิฎก และถือว่าเป็นหนังสือรุ่นหลังที่บรรจุเข้าในพระไตรปิฎกภาษาบาลี
สรุป.
พระโคตมพุทธเจ้าได้ตรัสเรื่องพุทธวงศ์ไว้คราวประทับ ณ นิโครธาราม ระหว่างการเสด็จนิวัตกรุงกบิลพัสดุ์ (หลังตรัสรู้) การสืบสายพุทธวงศ์ไม่ได้มาจากการสืบสายโลหิตหรือการชิงอำนาจปราบดาภิเษกอย่างการสืบราชสมบัติ แต่มาจากสั่งสมบำเพ็ญบารมีและรับพยากรณ์จากพระพุทธเจ้าในอดีต ในการสังคายนาครั้งที่ 1 ในศาสนาพุทธ พระอรหันต์สาวกที่ร่วมสังคายนาได้จัดให้เรื่อง "พุทธวงศ์" นี้เป็นคัมภีร์หนึ่งในหมวดอปทาน ขุททกนิกาย พระสุตตันตปิฎกในพระไตรปิฎกภาษาบาลี
ศาสนาพุทธเชื่อว่าพระพุทธเจ้าในอดีตมีจำนวนมากมายนับไม่ถ้วน แต่พระพุทธเจ้าในอดีตที่พระโคตมพุทธเจ้าทรงนับเข้าในพุทธวงศ์ของพระองค์มีอยู่ 24 พระองค์ เพราะ 24 พระองค์นี้เป็นผู้ประทานพยากรณ์ว่าพระโคตมโพธิสัตว์จะได้ตรัสรู้เป็นพระพุทธเจ้าในอนาคต เมื่อรวมพระโคตมพุทธเจ้าด้วย จึงมีพระพุทธเจ้าทั้งสิ้น 25 พระองค์ในพุทธวงศ์
ลำดับพระพุทธเจ้าในพุทธวงศ์.
<templatestyles src="Col-begin/styles.css"/>
เวนาคาวา

หลอดเลือดเวนาคาวา  หรือท่อเลือดดำ คือ หลอดเลือดดำที่มีหน้าที่รับเลือดเสียจากส่วนต่าง ๆ ของร่างกายเข้าสู่หัวใจห้องขวาเพื่อส่งต่อไปยังปอด แบ่งเป็น 2 เส้น ได้แก่ หลอดเลือดเวนาคาวาด้านบน (superior vena cava) และหลอดเลือดเวนาคาวาด้านล่าง (inferior vena cava)
หลอดเลือดเวนาคาวา.
หลอดเลือดเวนาคาวาด้านบน.
หลอดเลือดเวนาคาวาด้านบนทำหน้าที่รับเลือดดำหรือเลือดที่มีแก๊สคาร์บอนไดออกไซด์สูงจากส่วนหัว คอ และแขนทั้งสองข้างเข้าสู่หัวใจทางห้องบนของหัวใจด้านขวา
หลอดเลือดเวนาคาวาด้านล่าง.
หลอดเลือดเวนาคาวาด้านล่างคือหลอดเลือดใหญ่ที่นำเลือดจากส่วนล่างของลำตัวตั้งแต่ส่วนอกลงไปเข้าสู่หัวใจทางห้องเอเตรียมขวา
ผนังหลอดเลือด.
หลอดเลือดเวนาคาวาเป็นหลอดเลือดดำขนาดใหญ่ มีผนังหลอดเลือดชั้นนอกหรือทูนิกาแอดเวนทิเชียหนาที่สุด ซึ่งที่ผนังชั้นนี้จะประกอบไปด้วยเส้นใยคอลาเจน (collagen fibers),เส้นใยอิลาสติก (elastic febers) และกล้ามเนื้อเรียบที่เรียงตัวกันตามแนวยาวของผนังหลอดเลือด
หลอดเลือดฝอย

หลอดเลือดฝอย  คือ หลอดเลือดที่ขนาดเล็กมากแตกแขนงจากหลอดเลือดใหญ่ไปตามเนื้อเยื่อต่าง ๆ ทั่วร่างกาย มีผนังบาง ประกอบด้วยเซลล์เพียงชั้นเดียวเป็นที่แลกเปลี่ยนแก๊สและสารต่าง ๆ ระหว่างเซลล์กับเลือด
ผนังหลอดเลือดฝอย.
ผนังของหลอดเลือดฝอยประกอบด้วยเซลล์เยื่อบุหลอดเลือด (endothelial cell) มาเรียงตัวกันเพียงชั้นเดียว และมีเส้นผ่าศูนย์กลางประมาณ 8-10 ไมโครเมตร เนื่องจากผนังของหลอดเลือดฝอยนั้นมีความบางมาก จึงเป็นทางผ่านเข้าออกของสารต่างๆเช่น น้ำ, แก๊สออกซิเจน, แก๊สคาร์บอนไดออกไซด์รวมทั้งสารอาหารและของเสียต่างๆระหว่างเลือดกับเนื้อเยื่อหรือเซลล์ที่อยู่ล้อมรอบได้
ชนิดของหลอดเลือดฝอย.
หลอดเลือดฝอยแบ่งได้เป็น 3 ชนิด ตามลักษณะของผนังหลอดเลือดฝอย ได้แก่
ฌ้อปาอ๋อง ศึกแผ่นดินไม่สิ้นแค้น

ฌ้อปาอ๋อง ศึกแผ่นดินไม่สิ้นแค้น (พินอิน: Hóng Mén Yàn) ภาพยนตร์สัญชาติฮ่องกง ออกฉายในปี ค.ศ. 2011
เนื้อเรื่อง.
ในช่วงปลายราชวงศ์ฉิน ซึ่งปกครองแผ่นดินด้วยความโหดร้ายมาอย่างยาวนาน เมื่อศัตรูผงาด ประชาราษฎร์จึงเข้าสู่ช่วงวิกฤต หลิวปังและเซี่ยงอวี่ได้มาเป็นผู้นำกองทัพและเป็นพี่น้องร่วมสาบานกัน ทั้งคู่ต่างรับใช้อ๋องรัฐฉู่ ซึ่งวางแผนโดยบอกว่าใครก็ตามที่ล้มล้างอาณาจักรฉินในกวานจงได้ จะได้เป็นขุนนางใหญ่รัฐฉิน เพื่อตักตวงประโยชน์จากการแข่งขันของเซี่ยงอวี่และหลิวปัง เซี่ยงอวี่มีความมั่นใจเต็มเปี่ยม เขาต่อสู้กับกองทัพใหญ่รัฐฉิน และแสดงความไว้ใจต่อหลิวปังโดยใช้ อวี๋จี หญิงอันเป็นที่รักของเขา หลิวปังแสดงออกชัดเจนว่ารักอวี๋จี และใช้โอกาสบุกกวานจงก่อน ในขณะที่กองทัพฉินส่วนใหญ่ต่อสู้กับกองทัพของเซี่ยงอวี่ด้านนอก เซี่ยงอวี่โกรธแค้นเมื่อรู้ความจริงว่าถูกหักหลัง จึงวางแผนสังหารหลิวปังในงานเลี้ยงที่หงเหมิน ขณะที่จางเหลียง ที่ปรึกษาของหลิวปัง และฟานเจิ้ง ที่ปรึกษาของเซี่ยงอวี่ ก็ขัดแย้งกันชัดเจน แต่ใครจะได้เป็นผู้ชนะจากสงครามครั้งนี้และอยู่รอดจนได้ครองบัลลังก์
เบื้องหลังและคำวิจารณ์.
"White Vengeance" เป็นผลงานภาพยนตร์เรื่องที่ 3 ในรอบ 3 ปี จากการกำกับของ แดเนียล ลี ผู้กำกับฯชาวฮ่องกง ที่มีผลงานก่อนหน้านั้นในแนวเดียวกันมาแล้ว 2 เรื่อง คือ "Three Kingdoms: Resurrection of the Dragon" ในปี ค.ศ. 2009 และ "14 Blades" ในปี ค.ศ. 2010 ซึ่งในเรื่องนี้ได้หยิบยกเอาเรื่องราวในช่วงสงครามฉู่-ฮั่น (206-202 ปีก่อนคริสต์ศักราช) ที่เป็นการสงครามระหว่างรัฐฉู่ ของเซี่ยงอวี่ หรือ ฌ้อปาอ๋อง กับรัฐฮั่น ของหลิวปัง ที่ภายหลังได้รับชัยชนะเด็ดขาด พร้อมกับสถาปนาตนเองเป็น จักรพรรดิฮั่นเกาจู ปฐมจักรพรรดิแห่งราชวงศ์ฮั่น
โดยเริ่มถ่ายทำตั้งแต่เดือนมิถุนายน ค.ศ. 2011 ได้นักแสดงมีชื่อเสียงจำนวนมากมาร่วมแสดง ทั้ง หลี่ หมิง, หลิว อี้เฟย์, เฉิน เสี่ยวชุน หรือ หวง ซิวเซิน ได้รับคำวิจารณ์ว่า แดเนียล ลี กล้าที่จะตีความประวัติศาสตร์ในช่วงนี้ขึ้นมาใหม่ ในภาพยนตร์ ซึ่งก็ได้กระทำมาแล้วก่อนหน้านั้นกับ "Three Kingdoms: Resurrection of the Dragon" โดยเขียนชะตากรรมของตัวละครให้แตกต่างไปจากประวัติศาสตร์จริงที่มีการบันทึกไว้ ซึ่งก็อาจทำให้ถูกตั้งคำถามบางประการจากผู้ชมได้
จุดเด่นของภาพยนตร์เรื่องนี้ก็คือ เครื่องแต่งกายและองค์ประกอบศิลป์ที่ค่อนข้างจะดูหนักมือ แต่ก็เป็นผลงานที่เมื่อได้ชมแล้วก็ทราบทันทีว่า ใครเป็นผู้กำกับฯ เป็นงานภาพในแบบที่น่าจะได้รับแรงบันดาลใจมาจากการ์ตูนญี่ปุ่นอยู่บ้าง สำหรับการแสดงนั้น หลี่ หมิงที่รับบท หลิวปัง ดูเหมือนจะข่มรัศมีของนักแสดงรุ่นน้องอย่าง เฝิง เส้าเฟิง ที่รับบท เซี่ยงอวี่ ไปเลย ทั้ง ๆ ที่เป็นตัวละครเอก ขณะที่บทของอวี๋จี ที่แสดงโดย หลิว อี้เฟย์ นั้นไม่ค่อยโดดเด่น แต่ขณะที่การแสดงของเฉิน เสี่ยวชุน ทำให้ลืมบทบาทเก่า ๆ ที่เคยแสดงไว้ได้เลย 
ภาพยนตร์เข้าฉายที่จีนและฮ่องกง ในปลายปี ค.ศ. 2011 ขณะที่ในประเทศไทยไม่ได้เข้าฉายในโรงภาพยนตร์ปกติ แต่มีจำหน่ายออกมาเป็นแผ่นดีวีดี
ลี เรดมอนด์

ลี เรดมอนด์  เป็นผู้หญิงที่ได้เคยรับการบันทึกเป็นเจ้าของสถิติเล็บมือยาวที่สุดในโลกจากกินเนสส์ เวิลด์ เรคคอร์ด เกิดวันที่ 2 กุมภาพันธ์ พ.ศ. 2484 อาศัยอยู่ในเมืองซอลต์เลกซิตี ประเทศสหรัฐอเมริกา เธอไว้เล็บชองเธอตั้งแต่ปี พ.ศ. 2522 และเธอบำรุงเล็บและระมัดระวังเล็บของเธออย่างมาก และได้จดบันทึกในวันที่ 23 กุมภาพันธ์ พ.ศ. 2551 ที่เมืองมาดริด ประเทศสเปน แต่ในปี พ.ศ. 2552 เธอได้สูญเสียเล็บของเธอ เนื่องจากอุบัติเหตุทางรถยนต์
การสูญเสียเล็บ.
ลี เรดมอนด์ได้สูญเสียเล็บของเธอ เนื่องจากอุบัติเหตุทางรถยนต์ ในวันที่ 10 กุมภาพันธ์ ค.ศ. 2009 โดยเธอสูญเสียเล็บไปประมาณ 34 นิ้ว โดยเธอได้เปิดเผยต่อสาธารณะว่า "เป็นเรื่องน่าเศร้าที่สุดในชีวิตของเธอ ที่ต้องสูญเสียความยาวของเล็บถึง 34 นิ้ว จากอุบัติเหตุทางรถยนต์ เป็นเหตุให้เธอต้องสูญเสียตำแหน่งเจ้าของเล็บยาวที่สุดในโลกไป" ปัจจุบัน เล็บของลี เรดมอนด์มีความยาวเหลือเพียง 11.5 เซนติเมตร หรือ 4.5 นิ้ว จึงทำให้กินเนสส์ เวิลด์ เรคคอร์ดให้ตำแหน่งเล็บที่ยาวที่สุดในโลกแก่ คริส วอลตัน โดยคริส วอลตันมีเล็บบนมือข้างซ้ายของยาว 3.9 เมตร และที่เล็บบนมือข้างขวายาว 2.9 เมตร
ตุมเปิง

ตุมเปิง  เป็นอาหารประเภทข้าวที่จัดให้พูนสูงเป็นรูปกรวย โดยใช้กรวยจากใบไผ่หรือใบตองเป็นแม่พิมพ์ กินกับอาหารจานผักและเนื้อ นิยมใช้ในงานเฉลิมฉลอง ข้าวที่ใช้อาจเป็นข้าวนึ่ง ข้าวมัน (นาซีอูดุก) หรือข้าวสีเหลือง (นาซีอูดุกที่เติมขมิ้น) 
ประวัติ.
ชาวชวา บาหลี และมาดูราใช้ตุมเปิงเป็นอาหารสำคัญในการฉลอง ความเชื่อเกี่ยวกับตุมเปิงเกี่ยวข้องกับลักษณะทางภูมิศาสตร์ของอินโดนีเซียโดยเฉพาะเกาะชวา ที่เป็นเกาะและมีภูเขาและภูเขาไฟอยู่ตรงกลาง โดยเชื่อว่าภูเขาเหล่านั้นเป็นที่อยู่ของบรรพบุรุษและเทพเจ้า รูปกรวยถือเป็นตัวแทนของภูเขาศักดิ์สิทธิ์
ในงานเฉลิมฉลองที่เกี่ยวกับชีวิต หลังการสวด จะตัดยอดของตุมเปิงแล้วมอบให้แก่บุคคลที่สำคัญที่สุดหรืออาวุโสที่สุดในที่นั้น จากนั้นส่วนที่เหลือจะรับประทานร่วมกัน งานฉลองประจำปีที่เกี่ยวข้องกับตุมเปิงเรียก "ตุมเปองัน" หลายเมืองในอินโดนีเซีย เช่น ยกยาการ์ตา จะใช้ตุมเปิงในการฉลองวันชาติของอินโดนีเซียด้วยโดยเป็นการสวดเพื่อขอความปลอดภัยและสุขสงบให้แก่ประเทศ
เครื่องเคียง.
ข้าวที่พูนสูงเป็นรูปกรวยจะถูกล้อมรอบด้วยอาหารอินโดนีเซียชนิดต่าง ๆ เช่น อูรัป (ยำมะพร้าวกับผัก), ไก่ทอด, เอิมปัลเกอปุก (เนื้อทอดรสหวานและเผ็ด), อาบนซาปี (เนื้อหยอง), เซอมูร์ (เนื้อในซีอิ๊วหวาน), เตอรีกาจัง (ปลาร้ากับถั่วลิสง), กุ้งทอด, ไข่ต้ม, ไข่เจียวฉีก, เต็มเปทอด, มันฝรั่งทอด, ข้าวโพดทอด, ตับผัดพริก และอื่น ๆ
ในปัจจุบัน มีตุมเปิงที่เป็นอาหารมังสวิรัติ หรือกินกับอาหารทะเลย่าง อาหารสูตรพื้นเมืองนั้น จะสมดุลระหว่างเนื้อสัตว์ ผัก และอาหารทะเล ตุมเปิงของชาวชวามีความซับซ้อนเพราะส่วนประกอบของอาหารต้องสมดุลกันตามความเชื่อของชาวชวา
อื่น ๆ.
ใน พ.ศ. 2552 ครุฑได้กลายเป็นสัญลักษณ์ใหม่ของความเป็นอินโดนีเซีย ตุมเปิงจัดเป็นอาหารของครุฑ ตึกพิพิธภัณฑ์ปูร์นาบักตีเปอร์ตีวี ในสมัยซูฮาร์โต สร้างขึ้นให้มีรูปทรงแบบตุมเปิง
สมชาย ไชยเวช

พลตำรวจเอก สมชาย ไชยเวช (23 มกราคม พ.ศ. 2477 — 21 เมษายน พ.ศ. 2565) อดีตรองอธิบดีกรมตำรวจ อดีตสมาชิกวุฒิสภาจังหวัดขอนแก่น และอดีตคณะกรรมการสภามหาวิทยาลัยขอนแก่น
ประวัติ.
พลตำรวจเอก สมชาย เกิดเมื่อวันที่ 23 มกราคม พ.ศ. 2477 เป็นบุตรชายคนที่ 1 ของ นายเชาว์ กับ นางประสม ไชยเวช มีพี่น้อง 4 คน พลตำรวจเอก สมชาย ไชยเวช สมรส กับ นางยุวดี ไชยเวช (สกุลเดิม วงษ์โกวิท)
มีบุตร 4 คน
การรับราชการ.
ขณะดำรงตำแหน่ง ผู้ช่วยอธิบดีกรมตำรวจและรองอธิบดีกรมตำรวจ พ.ศ. 2535-2538 รับผิดชอบงานป้องกันและปราบปรามในเขตนครบาลและจังหวัดทางภาคเหนือ ผลงานการจับกุมคดีสำคัญๆ ได้เป็นจำนวนมาก เป็นประธานจัดสร้างหลวงพ่อโสธร เนื่องในวาระ ครบ 80 ปี กรมตำรวจ ซึ่งสร้างรายได้ให้กรมตำรวจประมาณ 1,000 ล้านบาท เพื่อนำเงินส่วนนี้ไปพัฒนาข้าราชการ อีกทั้ง พล.ต.อ.สมชาย ไชยเวช 
เป็นผู้บัญชาการโรงเรียนนายร้อยตำรวจท่านแรก
การเมือง.
พล.ต.อ.สมชาย ไชยเวช เกษียณอายุราชการเมื่อ พ.ศ. 2538 และได้ลงสมัครเลือกตั้งสมาชิกวุฒิสภาจังหวัด ขอนแก่นในปี พ.ศ. 2543 และได้รับการเลือกตั้งเป็นสมาชิกวุฒิสภาเป็นอันดับหนึ่ง ในจังหวัด ขอนแก่น จากจำนวน 6 ท่าน
ปลาหมอเท็กซัส

ปลาหมอเท็กซัส (ชื่อวิทยาศาสตร์: "Herichthys cyanoguttatus") ปลาน้ำจืดชนิดหนึ่ง ในวงศ์ปลาหมอสี (Cichlidae)
มีลักษณะลำตัวสีเขียวอมเทา มีจุดกลมกลมเล็กเล็กละะเอียดคล้ายไข่มุกทั่วตัว เมื่อโตเต็มที่แล้ว ตัวผู้จะมีโหนกขึ้นเหนือหัว ขนาดโตเต็มที่ได้ 12 นิ้ว ขณะที่ตัวเมียจะมีขนาดเล็กกว่า
พบกระจายพันธุ์ในแม่น้ำรีโอแกรนด์ ในรัฐเท็กซัส ทางตอนใต้ของสหรัฐอเมริกา จนถึงตอนเหนือของเม็กซิโก
ปลาหมอเท็กซัส นิยมเลี้ยงกันเป็นปลาสวยงาม และถือเป็นต้นสายพันธุ์ให้แก่ปลาหมอสีลูกผสมหรือครอสบรีดสายพันธุ์ ปลาหมอเท็กซัสแดง เช่นเดียวกับปลาหมอเท็กซัสเขียว ("H. carpintis") ซึ่งอยู่ในสกุลเดียวกัน ซึ่งบางครั้งอาจใช้ปลาทั้ง 2 ชนิดนี้ผสมข้ามสายพันธุ์กัน เป็นปลาที่เพาะขยายพันธุ์ได้ง่ายมาก จนมีคำกล่าวกันว่าเพียงแค่พ่อพันธุ์ แม่พันธุ์ปลาหมอเท็กซัสแค่คู่เดียว ก็สามารถเพาะให้ลูกแก่ผู้นิยมเลี้ยงปลาสวยงามได้ทั้งรัฐเท็กซัส ซึ่งเป็นรัฐที่มีขนาดใหญ่ที่สุดในสหรัฐอเมริกาได้แล้ว
แดเนียล ลี

แดเนียล ลี หรือ หลี่ เหรินกั่ง (พินอิน: "Lǐ Réngǎng") ผู้กำกับภาพยนตร์และนักเขียนบทภาพยนตร์ชาวฮ่องกง
แดเนียล ลี เริ่มต้นงานในวงการภาพยนตร์ด้วยการการเป็นผู้ช่วยผู้กำกับฯ และผู้กำกับฝ่ายศิลป์ เป็นผู้ช่วยของแอนน์ ฮุย ผู้กำกับฯชื่อดัง เริ่มต้นการกำกับครั้งแรกจากซีรีส์กำลังภายใน
จนกระทั่งได้มาเป็นผู้กำกับภาพยนตร์ครั้งแรก จากเรื่อง "Black Mask" ในปี ค.ศ. 1996 ที่นำแสดงโดย หลี่ เหลียนเจี๋ย และมีฉีเคอะ เป็นผู้อำนวยการสร้าง และได้รับความสำเร็จจากการกำกับ "Moonlight Express" ในปี ค.ศ. 1999 นำแสดงโดย เลสลี่ จาง ที่เป็นภาพยนตร์แนวลึกลับโรแมนติก
ในช่วงปี ค.ศ. 2008-ค.ศ. 2011 แดเนียล ลี มีผลงานติดต่อกันถึง 3 เรื่องซ้อน คือ "Three Kingdoms: Resurrection Of The Dragon", "14 Blades" และ"White Vengeance" ซึ่งเป็นภาพยนตร์แนวย้อนยุค ที่ได้เขียนบทเอง ได้รับการวิจารณ์ว่าเป็นการตีความด้วยมุมมองใหม่ มีทั้งน่าเบื่อและมีจุดเด่น คือ การกำกับศิลป์และการออกแบบเครื่องแต่งกาย
วงศ์ย่อยปลาหมอสีแอฟริกา

วงศ์ย่อยปลาหมอสีแอฟริกา  เป็นวงศ์ย่อยของปลาน้ำจืดและปลาน้ำกร่อยกระดูกแข็งในวงศ์ Cichlidae หรือปลาหมอสี ใช้ชื่อวิทยาศาสตร์ว่า Pseudocrenilabrinae
เป็นปลาที่พบกระจายพันธุ์ตั้งแต่ภูมิภาคตะวันออกกลางจนถึงแอฟริกากลาง สามารถแบ่งออกได้เป็นเผ่าต่าง ๆ หลายเผ่า และหลายสกุล โดยแหล่งที่พบที่ใหญ่ที่สุด คือ ทะเลสาบมาลาวี และทะเลสาบแทนกันยีกา รวมถึงทะเลสาบวิกตอเรีย ซึ่งเป็นปลาที่ใช้รับประทานเป็นอาหารในท้องถิ่น และส่งออกไปจำหน่ายเป็นปลาเศรษฐกิจทั่วโลก รวมถึงการเลี้ยงเป็นปลาสวยงามด้วย ซึ่งปลาในวงศ์นี้ที่มีขนาดใหญ่ที่สุด คือ ปลาไจแอนท์แทนกันยีกา ("Boulengerochromis microlepis") ที่มีความยาวได้ถึง 90 เซนติเมตร ก็อยู่รวมในวงศ์ย่อยนี้ด้วย
ปลาที่อยู่ในวงศ์ย่อยนี้มีความหลากหลายมากมายทั้งสกุล และชนิด (คาดว่ามีประมาณ 1,900 ชนิด และ 400 ชนิด กินสิ่งมีชีวิตเล็ก ๆ และสาหร่ายหรือตะไคร่น้ำเป็นอาหาร) มีพฤติกรรมความเป็นอยู่แตกต่างกันออกไป หลายสกุล หลายชนิดวางไข่ไว้ในเปลือกหอยฝาเดียว บางชนิดก็แทะเล็มตะไคร่น้ำและสาหร่ายตามโขดหินเป็นอาหาร ด้วยฟันขนาดเล็ก ๆ แหลมคมหลายชุด ที่มีความแตกต่างกัน ซึ่งทำให้มีการกินอาหารแตกต่างกันไป เช่น กัด, ขูด, ดูด และกลืน บางชนิดก็ล่าปลาขนาดเล็กและปลาหมอสีด้วยกันเป็นอาหาร ด้วยการอยู่นิ่ง ๆ กับที่ หรือฝังตัวอยู่ใต้ทราย หรือแม้กระทั่งแกล้งทำเป็นตาย ด้วยการหยุดการทำงานของช่องเหงือกเพื่อหายใจ บางชนิดก็กินเกล็ดปลาอื่นเป็นอาหาร 
ขณะที่หลายชนิดมีพฤติกรรมฟักลูกปลาไว้ในปาก แต่ก็ต้องเลี้ยงลูกจำพวกอื่นไปด้วย เช่น ปลาหนังขนาดใหญ่บางชนิด โดยเฉพาะในวงศ์ปลากดคัดคู (Mochokidae) โดยที่ไม่รู้เลยว่านั่นไม่ใช่ลูกของตัว และลูกปลาหนังนั้นก็จะกินลูกปลาหมอสีขณะที่อยู่ในปากด้วย
สกุล.
The subfamily Pseudocrenilabrinae has been arranged as follows by some authorities
ขั้นตอนวิธีการค้นหา

ขั้นตอนวิธีการสืบค้น  เป็นขั้นตอนวิธีสำหรับการค้นหารายการที่มีคุณสมบัติตามระบุจากรายการทั้งหมด รายการที่ต้องการอาจเก็บเป็นเอกเทศเช่น ระเบียน (records) ในฐานข้อมูล หรืออาจเป็นอิลีเมนต์ของพื้นที่การค้นหาที่นิยามโดยสูตรคณิตศาสตร์หรือกระบวนการ เช่นรากของสมการที่มีตัวแปรเป็นเลขจำนวนเต็ม หรือทั้งสองวิธีรวมกัน เช่น วงจรแฮมิโตเนียนของกราฟ เป็นต้น
ค็อบซ์

ค็อบซ์ หรือ คุบซ์ (khubz, khoubz หรือ khobz) เป็นคำในภาษาอาหรับหมายถึงขนมปัง แต่สำหรับผู้ไม่ได้พูดภาษาอาหรับจะหมายถึงเฉพาะขนมปังแบนที่นิยมรับประทานโดยทั่วไปในประเทศที่ใช้ภาษาอาหรับตั้งแต่คาบสมุทรอาหรับไปจนถึงโมร็อกโก ค็อบซ์จะอบในเตาพื้นบ้านที่เรียกทันดูร์ มีวิธีทำค็อบซ์กล่าวไว้ใน Ibn Sayyar al-Warraqเมื่อราวพุทธศตวรรษที่ 15 และ "Kitab al-Tabikh"
ในอิรักจะทำค็อบซ์เป็นขนมปังแบนรูปกลม ในช่วงที่มีการคว่ำบาตรทางเศรษฐกิจต่ออิรัก ทำให้มีการทำค็อบซ์ด้วยเตาดินเหนียวเพิ่มขึ้น
สำนักมิสซัง

สำนักมิสซัง (โรมันคาทอลิก) หรือ ศูนย์มิชชัน (โปรเตสแตนต์)  คือสำนักงานของมิชชันนารี
ที่มา.
การประกาศข่าวดีถือเป็นพันธกิจ (mission) ที่สำคัญที่สุดอย่างหนึ่งของคริสต์ศาสนิกชน คริสตจักรท้องถิ่นต่าง ๆ จึงส่งอาสาสมัครเป็นตัวแทนของคริสตจักรไปปฏิบัติพันธกิจนั้นตามสถานที่ต่าง ๆ ที่คริสต์ศาสนายังไม่แพร่หลาย อาสาสมัครนี้เรียกว่า มิชชันนารี หรือ ธรรมทูต (missionary) มิชชันนารีอาจทำงานกันเป็นกลุ่มเรียกว่ามิสซัง (โรมันคาทอลิก) หรือมิชชัน (โปรเตสแตนต์) (mission) และเรียกสำนักงานของมิชชันว่า สำนักมิสซัง (โรมันคาทอลิก) หรือ ศูนย์มิชชัน (โปรเตสแตนต์)
เมื่อคริสต์ศาสนิกชนในท้องถิ่นมีจำนวนมากพอและมีความสามารถจะปกครองดูแลกันเองได้ มิสซังหรือมิชชันก็จะสลายตัวลงเป็นเพียงผู้ร่วมงานพันธกิจ เพื่อให้คริสตจักรใหม่ของคนในท้องถิ่นนั้นปกครองตนเอง 
ในประเทศไทย.
มิสซังโรมันคาทอลิก.
สมเด็จพระสันตะปาปาอเล็กซานเดอร์ที่ 7 ทรงอนุญาตให้ตั้งคณะมิสซังต่างประเทศแห่งกรุงปารีสขึ้นในปี ค.ศ. 1660 เพื่อไปปฏิบัติหน้าที่มิชชันนารีประกาศข่าวดีในดินแดนตะวันออกไกล คณะมิชชันนารีกลุ่มนี้ได้เข้ามาเผยแผ่ศาสนาคริสต์นิกายโรมันคาทอลิกในอาณาจักรอยุธยาตรงกับรัชสมัยสมเด็จพระนารายณ์มหาราช และได้ตั้งมิสซังสยามขึ้นมีสถานะเป็นเขตผู้แทนพระสันตะปาปาในปี ค.ศ. 1662 โดยมีมุขนายกหลุยส์ ลาโน เป็นผู้แทนพระสันตะปาปาประมุขมิสซังสยามองค์แรก 
การเผยแผ่ศาสนานิกายคาทอลิกดำเนินสืบมาจนสามารถตั้งมิสซังขึ้นอีกหลายแห่งในราชอาณาจักรสยาม เช่น ตั้งมิสซังลาว (ปัจจุบันคือมิสซังท่าแร่) ในปี ค.ศ. 1889 ตั้งมิสซังราชบุรีในปี ค.ศ.1941 ตั้งมิสซังจันทบุรีในปี ค.ศ. 1944 ตั้งมิสซังอุดรธานีและมิสซังอุบลราชธานีในปี ค.ศ. 1953 ตั้งมิสซังเชียงใหม่ในปี ค.ศ. 1959 ตั้งมิสซังนครสวรรค์ในปี ค.ศ. 1967 ตั้งมิสซังสุราษฎร์ธานีในปี ค.ศ. 1969 และตั้งมิสซังเชียงรายในปี ค.ศ. 2018 ปัจจุบันเขตปกครองของทุกมิสซังได้รับสถานะเป็นมุขมณฑลหมดแล้ว จึงมีสำนักมิสซังคาทอลิกทั้งสิ้น 11 แห่งในประเทศไทย
มิชชันโปรเตสแตนต์.
คริสตจักรคณะต่าง ๆ ในนิกายโปรเตสแตนต์ เช่น เพรสไบทีเรียน คองกริเกชันนัล แบปทิสต์ ได้ส่งมิชชันนารีมาเผยแผ่คริสต์ศาสนาตั้งแต่ปี ค.ศ. 1828 จนสามารถตั้งศูนย์มิชชันขึ้นตามหัวเมืองสำคัญต่าง ๆ ในราชอาณาจักรสยาม และได้รวมศูนย์มิชชันต่าง ๆ นั้นเป็น "มิชชันสยาม" ในปี ค.ศ. 1920 และพัฒนาต่อมาเป็น "คริสตจักรในสยาม" ในปี ค.ศ. 1934 เปลี่ยนชื่อเป็น "สภาคริสตจักรในประเทศไทย" จนปัจจุบัน ส่วนมิชชันคณะต่าง ๆ ที่มาจากต่างประเทศและร่วมก่อตั้งสภาคริสตจักรในตอนแรกก็ได้สลายตัวจากการเป็นมิชชัน กลายเป็นผู้ร่วมงานมิชชันของสภาคริสตจักรในปัจจุบัน
แอกติน

แอกติน  เป็นแฟมิลีของโปรตีนทรงกลมที่มีหลายหน้าที่ซึ่งก่อร่างรวมขึ้นมาเป็นไมโครฟิลาเมนต์ แอกตินเป็นโปรตีนที่จำเป็นต้องพบในทุกเซลล์ยูคารีโอต (เท่าที่ปัจจุบันค้นพบมียกเว้นเพียงเซลล์อสุจิของเนมาโทดที่ไม่พบแอกตินในเซลล์) ที่ซึ่งอาจพบปรากฏในเซลล์ที่ 100 μM; แอกตินมีมวลอยู่ที่ประมาณ 42-kDa, และมีเส้นผ่านศูนย์กลางประมาณ 4 ถึง 7 nm.
โปรตีนแอกตินนั้นเป็นหน่วยย่อยโปรตีนมอนอเมอร์ของฟิลาเมนต์สองชนิดในเซลล์: ไมโครฟิลาเมนต์ ซึ่งเป็นหนึ่งในสามองค์ประกอบสำคัญที่รวมกันเป็นไซโทสเกเลตอน และฟิลาเมนต์บาง (thin filaments) ซึ่งเป็นส่วนประกอบหนึ่งของแอพพาราตัสในการหดตัวของกล้ามเนื้อ (contractile apparatus) ในเซลล์กล้ามเนื้อ แอกตินพบได้ทั้งในรูปมอนอเมอร์อิสระ เรียกว่า จี-แอกติน (G-actin) ที่ซึ่งอักษร G ย่อแทนคำว่า Globular (ทรงกลม) หรือพบในรูปไมโครฟิลาเมนต์พอลิเมอร์ เรียกว่า เอฟ-แอกติน (F-actin) ที่ซึ่งอักษร F ย่อแทนคำว่า filamentous (ทรงฟิลาเมนต์) ทั้งจีและเอฟ-แอกตินนั้นมีความจำเป็นต่อกลไกและการทำงานของเซลล์ที่สำคัญ เช่น การเคลื่อนที่ และการหดตัวของเซลล์ระหว่างการแบ่งเซลล์
แอกตินมีส่วนร่วมในกระบวนการระดับเซลล์ที่สำคัญหลายประการ เช่น การหดตัวของกล้ามเนื้อ, การเคลื่อนที่ของเซลล์, การแบ่งเซลล์ และไซโทคิเนซิส, การขนส่งเวซิเคิล และ ออร์แกเนลล์, การส่งสัญญาณของเซลล์ และในการสร้างและบำรุงเซลล์จังก์ชั่นและรูปร่างของเซลล์ ในสัตว์มีกระดูกสันหลังพบไอโซฟอร์มของแอกตินสามกลุ่ม คือ อัลฟ่า, เบตา และ แกมมา อัลฟ่าแอกตินนั้นพบในเนื้อเยื่อของกล้ามเนื้อ เป็นองค์ประกอบหลักของคอนแทรกไทล์แอพพาราตัส (contractile apparatus) เบตาและแกมมาแอกตินั้นอยู่ร่วมกันในประเภทของเซลล์ส่วนใหญ่ ในฐานะองค์ประกอบของไซโทสเกเลตอน, เป็นmediators ในการเคลื่อนที่ของเซลล์ชั้นใน เชื่อกันว่าโครงสร้างที่หลากหลายที่เกิดขึ้นจากแอกตินนั้นทำให้แอกตินสามารถเติมเต็มหน้าที่และการทำงานที่หลากหลายมาก ๆ โดยผ่านการ binding ของ tropomyosin ไปตามสายฟิลาเมนต์
นิ้วชี้

นิ้วชี้ (หรือชื่อเรียกอื่น forefinger, pointer finger, trigger finger, digitus secundus, digitus II และ ฯลฯ) เป็นนิ้วมือแรกในการนับจำนวนของมือมนุษย์ ซึ่งมีอยู่ระหว่างนิ้วมือแรกกับนิ้วมือที่สามคือนิ้วหัวแม่มือและนิ้วกลาง ซึ่งเป็นนิ้วมือที่มีความคล่องตัวและมีความละเอียดอ่อนมากที่สุด แต่ไม่ได้เป็นนิ้วที่ยาวที่สุดเนื่องด้วยสั้นกว่านิ้วกลาง โดยที่อาจมีความสั้นหรือยาวกกว่านิ้วนาง เมื่อเทียบกับอัตราส่วนของนิ้วมือ
"index finger" ในภาษาอังกฤษแท้จริงแล้วหมายถึง "นิ้วสำหรับชี้" จากภาษาละตินเช่นเดียวกับคำว่า "indicate" ซึ่งมีชื่อทางกายวิภาคคือ "นิ้วชี้" หรือ "นิ้วหลักที่สอง"
การใช้.
นิ้วชี้ที่ยกขึ้นเพียงนิ้วเดียวในแนวตั้งมักจะใช้เพื่อแสดงจำนวนเท่ากับ 1 หรือเมื่อยกนิ้วขึ้นหรือย้ายนิ้วไปทางด้านข้างก็จะเป็นการแสดงท่าทางเพื่อเตือนสติ เมื่อหยิบจับวัตถุสิ่งของก็มักใช้ร่วมกับนิ้วหัวแม่มือและนิ้วกลาง นอกจากนี้ นิ้วชี้ยังหมายถึงตัวอักษร "d" ในอักษรมืออเมริกัน ส่วนในกีฬา นิ้วชี้ก็ยังสามารถเป็นตัวแทนแห่งชัยชนะ ในบางรายการแข่งขัน ทีมที่ชนะจะยกนิ้วชี้ของพวกเขา (และมักพูดว่า "วีอาร์นัมเบอร์วัน!") ในการโพสท์ท่าเพื่อถ่ายรูป ส่วนมือที่ทำจากโฟมขนาดใหญ่ยังได้ชูนิ้วชี้เพื่อการนี้ ซึ่งเปรียบเทียบกับสัญลักษณ์แห่งชัยชนะ และสำหรับผู้ใช้คอมพิวเตอร์ส่วนใหญ่ยังใช้นิ้วดังกล่าวเพื่อคลิกเมาส์ เช่นเดียวกับการใช้นิ้วชี้สำหรับมือใหม่ที่ไล่หาตัวอักษรเพื่อทำการพิมพ์ดีด
การชี้.
การชี้นิ้วไปยังบุคคลใดบุคคลหนึ่งอาจถือเป็นความหยาบคายในบางสถานที่ โดยวิธีที่จะทำให้ดูสุภาพมากขึ้นจะทำการผายมือไปยังทิศทางนั้นแทนในลักษณะที่คล้ายกับถือจานเสียง
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
ปลากะพงเขียว

ปลากะพงเขียว (ชื่อวิทยาศาสตร์: "Aprion virescens") เป็นปลาทะเลกระดูกแข็งชนิดหนึ่ง ในวงศ์ปลากะพงแดง (Lutjanidae)
มีรูปร่างยาวเรียว ลำตัวหนาและด้านข้างแบน หัวโต จะงอยปากยาวปลายมน นัยน์ตาโตและอยู่ใกล้ช่องเปิดเหงือก ปากกว้างและเฉียงขึ้นเล็กน้อย มีฟันเป็นเขี้ยวที่แหลมคมท่อนหางยาวเรียว มีเกล็ดขนาดเล็กที่หัวและลำตัว ครีบหลังยาว ส่วนของก้านครีบแข็งและอ่อนติดเป็นแผ่นเดียวกัน ครีบหางเว้าเป็นแฉกกว้าง ปลายแฉกเรียวแหลม พื้นลำตัวมีสีเขียวปนน้ำเงิน ส่วนท้องเป็นสีขาวปนเทาจาง ๆ 
จัดเป็นปลาเพียงชนิดเดียวเท่านั้นที่อยู่ในสกุล "Aprion" (มาจากภาษากรีกคำว่า "Aprion" หมายถึง "ปราศจาก" กับคำว่า "prion" หมายถึง "เลื่อย") มีความยาวประมาณ 60-80 เซนติเมตร ใหญ่ที่สุดพบยาวถึง 112 เซนติเมตร น้ำหนัก 15.4 กิโลกรัม
เป็นปลาที่แพร่กระจายพันธุ์ในเขตอินโด-แปซิฟิก ตั้งแต่เกาะฮาวาย, แอฟริกาตะวันออก, ญี่ปุ่น จนถึงตอนเหนือของออสเตรเลีย ในน่านน้ำไทยพบมากที่ทะเลอันดามัน มักพบในหน้าดิน บริเวณเกาะ, แนวปะการัง ในระดับความลึกไม่เกิน 100 เมตร 
เป็นปลาเศรษฐกิจ ที่มีรสชาติดี มีความสำคัญในการทำประมง
ชาวโวลอฟ

ชาวโวลอฟ  เป็นกลุ่มชาติพันธุ์ที่พบในเซเนกัล, แกมเบีย และมอริเตเนีย
การกระจายชาติพันธุ์.
การกระจายชาติพันธุ์ในแต่ละประเทศมีดังนี้
วัฒนธรรม.
ภาษา.
ภาษาโวลอฟ เป็นภาษาในตระกูลภาษาไนเจอร์-คองโก ภาษาที่ใกล้ชิดคือ Serer และFula
เศรษฐกิจ.
เกษตรกรรม.
พืชเศรษฐกิจหลัก คือ ถั่วลิสง และเป็นพื้นที่ปลูกข้าว แต่ผลผลิตไม่ดีเนื่องจากพื้นที่ที่ชาวโวลอฟอยู่มีปริมาณน้ำฝนไม่มาก ส่วนเรื่องสัตว์เศรษฐกิจหลัก คือ เนื้อหมู, เนื้อแพะ และเนื้อแกะ
ศิลปะท้องถิ่น.
การทอผ้า, เครื่องปั้นดินเผา และเครื่องจักสาน ถือเป็นศิลปะท้องถิ่นอย่างหนึ่งที่สร้างรายได้ให้แก่ชาวโวลอฟ
อุตสาหกรรมเหมืองแร่.
ในการทำเหมืองแร่ของชาวโวลอฟจะทำเหมืองแร่ฟอสเฟส และอัญมณี โดยอุตสาหกรรมที่ทันสมัย
สภาผู้แทนราษฎรไทย ชุดที่ 9

สมาชิกสภาผู้แทนราษฎรไทย ชุดที่ 9 (15 ธันวาคม พ.ศ. 2500 - 20 ตุลาคม พ.ศ. 2501) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 283 คน โดยมาจากการเลือกตั้งแบบประเภทที่ 1 ซึ่งแบ่งเขตทั้งหมด 160 คน และแบบประเภทที่ 2 ซึ่งเป็นการแต่งตั้ง 123 คน จากการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
การเลือกตั้งครั้งนี้เป็นการเลือกตั้งทางตรง แบบรวมเขต ถือเกณฑ์ราษฎร 150,000 คน ต่อผู้แทนราษฎร 1 คน ได้สมาชิกสภาผู้แทนราษฎร จำนวน 160 คน อยู่ในตำแหน่ง 5 ปี (ตามกฎหมายกำหนด)
ต่อมาในปี พ.ศ. 2501 ได้พระราชกฤษฎีกาให้เลือกตั้งสมาชิกสภาผู้แทนราษฎรประเภทที่ 1 เพิ่มขึ้นเท่าจำนวนสมาชิกสภาผู้แทนราษฎรประเภทที่ 2 ที่ต้องออกจากตำแหน่ง พ.ศ. 2501 เนื่องจากมีผู้จบการศึกษาชั้นประถมศึกษาเกินกึ่งหนึ่งของผู้มีสิทธิ์เลือกตั้งใน 5 จังหวัด จึงให้มีการเลือกตั้งเพิ่มเติม เป็นแบบประเภทที่ 1 ซึ่งแบ่งเขตทั้งหมด 186 คน และแบบประเภทที่ 2 ซึ่งเป็นการแต่งตั้ง 97 คน
สมาชิกภาพของสมาชิกสภาผู้แทนราษฎรชุดนี้ สิ้นสุดโดย จอมพลสฤษดิ์ ธนะรัชต์ เข้ายึดอำนาจการปกครองประเทศ เมื่อวันที่ 20 ตุลาคม พ.ศ. 2501
รายนามสมาชิกสภาผู้แทนราษฎร.
ประเภทที่ 1.
มีรายนามดังนี้
การเลือกตั้งเพิ่มเติม พ.ศ. 2501.
ผลการเลือกตั้งเพิ่มเติม พ.ศ. 2501
ผู้ดำรงตำแหน่ง.
ประธานสภาผู้แทนราษฎรอาวุโส หลวงศรีสาลีพิช
ประธานสภาผู้แทนราษฎร พลเอกพระประจนปัจจนึก
รองประธานสภาผู้แทนราษฎร คนที่หนึ่ง ขุนวิวรณ์สุขวิทยา 
รองประธานสภาผู้แทนราษฎร คนที่สอง ประสิทธิ์ จุลละเกศ
เดอะเมจิกซอร์ด (ภาพยนตร์ พ.ศ. 2444)

เดอะเมจิกซอร์ด  เป็นภาพยนตร์อังกฤษเมื่อ ค.ศ. 1901 วอลเตอร์ อาร์. บูธ (Walter R. Booth) กำกับ โดยเป็นภาพยนตร์สั้นและเงียบ มีเนื้อหาแนวจินตนิมิตว่าด้วยอัศวินในยุคกลางซึ่งต่อสู้ช่วยเหลือหญิงสาวจากยักษ์และแม่มด
แบทแมน รีเทิร์นส ตอน ศึกมนุษย์เพนกวินกับนางแมวป่า

แบทแมน รีเทิร์นส ตอน ศึกมนุษย์เพนกวินกับนางแมวป่า  เป็นภาพยนตร์แนวซูเปอร์ฮีโรอเมริกัน ฉายเมื่อปี ค.ศ. 1992 กำกับโดย ทิม เบอร์ตัน และอำนวยการสร้างโดย เดนิส ดี โนวีและเบอร์ตัน สร้างจากตัวละคร แบทแมน ของ ดีซีคอมิกส์ ภาพยนตร์เป็นภาคต่อของ "แบทแมน" ที่ฉายเมื่อปี ค.ศ. 1989 และเป็นภาพยนตร์เรื่องที่สองในภาพยนตร์ชุด "แบทแมน" ชุดแรกของ วอร์เนอร์บราเธอร์ส ภาพยนตร์แสดงนำโดย ไมเคิล คีตัน เป็น บรูซ เวย์น / แบทแมน, ร่วมกับ แดนนี เดอวีโต, มิเชลล์ ไฟฟ์เฟอร์, คริสโตเฟอร์ วอล์คเคน, ไมเคิล โกท, แพท ฮิงเกิลและไมเคิล เมอร์ฟีย์ ในภาพยนตร์, แบทแมนต้องเผชิญหน้ากับ เพนกวิน ผู้วางแผนที่จะฆ่าลูกชายหัวปีทั้งหมดในเมืองกอแธม และ แคตวูแมน ผู้พยายามแก้แค้น แม็กซ์ เชร็ค นักธุรกิจชั่ว ผู้เป็นพันธมิตรกับเพนกวิน เพื่อที่จะนำเมืองกอแธมมาอยู่ภายใต้การปกครองของเขา
แต่เดิม เบอร์ตันไม่ต้องการกำกับภาพยนตร์แบทแมนอีกเรื่อง วอร์เนอร์บราเธอร์ส จึงได้พัฒนาบทภาพยนตร์ร่วมกับ แซม แฮมม์ โดยมีเรื่องราวเกี่ยวกับ เพนกวินกับแคตวูแมน ตามหาขุมทรัพย์ที่ซ่อนอยู่ เบอร์ตัน ตกลงที่จะกลับมากำกับภาพยนตร์อีกครั้ง หลังจากที่พวกเขาให้เบอร์ตันมีอิสระในการควบคุมความคิดสร้างสรรค์มากขึ้น และแทนที่แฮมม์ด้วย แดเนียล วอเตอร์ส ต่อมา เวสลีย์ สตริก ได้รับเลือกให้เขียนบทภาพยนตร์ใหม่ ไม่นานนักก่อนที่จะเริ่มการถ่ายทำ โดยเขาไม่มีชื่อเครดิต โดยในบทภาพยนตร์ใหม่ของเขา ประกอบด้วย การทำให้บทสนทนาเป็นแบบปกติ, การปรับแรงจูงใจและแผนการของเพนกวินและการลบฉากออกเนื่องจากปัญหาด้านงบประมาณ สตริกยังคงทำงานเป็นนักเขียนในกองถ่ายตลอดการถ่ายทำภาพยนตร์ แต่เดิม แอนเนตต์ เบนิง ได้รับเลือกแสดงเป็น แคตวูแมน แต่เธอตั้งครรภ์ ทำให้ไฟฟ์เฟอร์ได้รับบทนี้แทน
"แบทแมน รีเทิร์นส" ฉายเมื่อวันที่ 19 มิถุนายน ค.ศ. 1992 ทำเงินทั่วโลก 266.8 ล้านดอลลาร์สหรัฐ จากทุนสร้าง 80 ล้านดอลลาร์สหรัฐ ได้รับคำวิจารณ์ในแง่บวก โดยนักวิจารณ์ชมในเรื่องฉากโลดโผน, การแสดง, เพลงประกอบโดยแดนนี เอลฟ์แมน, เทคนิคพิเศษและตัวร้าย, ถึงแม้ว่าจะถูกติในเรื่องของเนื้อหาที่มืดมนและมีความรุนแรงมากสำหรับภาพยนตร์ที่มีเรต PG-13 ภาพยนตร์ได้รับการเสนอชื่อใน รางวัลออสการ์ สองสาขา ได้แก่ รางวัลออสการ์ สาขาเทคนิคพิเศษยอดเยี่ยมและสาขาแต่งหน้ายอดเยี่ยม เช่นเดียวกันกับ รางวัลแบฟตา ซึ่งได้รับการเสนอชื่ออีกสองสาขาเช่นกัน ภาพยนตร์ต่อด้วย "แบทแมน ฟอร์เอฟเวอร์ ศึกจอมโจรอมตะ" ฉายเมื่อปี ค.ศ. 1995 โดย วัล คิลเมอร์ แทนที่คีตันในบทแบทแมน หนังสือการ์ตูนที่มีเรื่องราวต่อจาก "แบทแมน รีเทิร์นส" จะตีพิมพ์โดย ดีซีคอมิกส์ โดยไม่สนใจเหตุการณ์ของภาพยนตร์เรื่องต่อ ๆ มา จะวางจำหน่ายในเดือนกรกฎาคม ค.ศ. 2021 คีตัน จะกลับมารับบทเดิมเป็นแบทแมนใน จักรวาลขยายดีซี เริ่มต้นจากภาพยนตร์เรื่อง "เดอะ แฟลช" (2022)
เนื้อเรื่องย่อ.
ก๊อตแธมซิตี้ กำลังเผชิญกับสองอาชญากรร้าย คือมนุษย์เพนกวิน และนางแมวป่า อีกครั้งที่แบทแมน ต้องผจญกับความร้ายกาจของคู่ปรับสองบุคลิก ในขณะที่มนุษย์เพนกวินพยายามทำทุกวิถีทางที่จะเป็นนายกเทศมนตรีของก๊อตแธม ด้านนางแมวป่า ก็พยายามใช้เสน่ห์ยั่วยวนแบทแมน เพื่อจุดประสงค์บางอย่าง
สหพรรคมรดกภูมิบุตร

สหพรรคมรดกภูมิบุตร  เป็นกลุ่มการเมืองที่มีอิทธิพลมากที่สุดในรัฐซาราวัก ก่อตั้งเมื่อ พ.ศ. 2516 โดยเป็นการรวมพรรคมรดกของเตอมองกอง จูกาห์ ซึ่งเป็นพรรคของชาวดายัก เข้ากับพรรคภูมิบุตรที่มีผู้นำคือดาโต๊ะ อับดุลเราะห์มัน ยากุบ ซึ่งเป็นพรรคของชาวมลายู-เมอลาเนา พรรคนี้ได้เข้าไปเป็นสมาชิกแนวร่วมแห่งชาติ แต่ผู้ที่กุมอำนาจในพรรคเป็นกลุ่มมุสลิมของดาโต๊ะ ปาติงกี อับดุล ไตบ์ มะห์หมุด ทำให้ชาวอีบันไม่พอใจจนแยกออกไปตั้งพรรคเชื้อสายดายักแห่งซาราวักใน พ.ศ. 2526 พรรคนี้ได้ปกครองซาราวักในฐานะสมาชิกพันธมิตรที่เรียกว่าแนวร่วมที่สาม กับอีกสองพรรคคือสหพรรคประชาชนซาราวักและพรรคแห่งชาติซาราวัก
แนวร่วมสังคมนิยม

แนวร่วมสังคมนิยม  เป็นพรรคการเมืองฝ่ายซ้ายหัวรุนแรงในสิงคโปร์ ตั้งขึ้นเมื่อเดือนกรกฎาคม พ.ศ. 2504 โดยเป็นผลมาจากความแตกแยกในพรรคกิจประชาชน ประเด็นหลักของความขัดแย้งคือการเข้าร่วมกับสหพันธรัฐมาเลเซีย ซึ่งลี กวน ยิว ให้การสนับสนุนแต่ฝ่ายซ้ายในพรรคไม่เห็นด้วย มีสมาชิกสภาผู้แทนราษฎรจำนวน 13 คน ออกมาต่อต้านการรวมเข้ากับสหพันธรัฐ พรรคนี้ประกาศเป็นรัฐบาลทางเลือกที่ปฏิเสธการรวมเข้ากับมาเลเซีย แต่เนื่องจากพรรคนี้ใช้การข่มขู่ที่รุนแรง และพรรคกลุ่มอนุรักษนิยมไม่สนับสนุน ทำให้พรรคกิจประชาชนยังคงเป็นรัฐบาลต่อไปหลังจากที่รวมเข้ากับมาเลเซียเมื่อ 16 กันยายน พ.ศ. 2506 แม้ว่าหลังจากสิงคโปร์แยกตัวออกมาจากมาเลเซียในเดือนสิงหาคม พ.ศ. 2508 แล้ว พรรคนี้ก็ยังได้รับการสนับสนุนน้อยลงอีก จนพรรคไม่ส่งผู้สมัครลงรับเลือกตั้งใน พ.ศ. 2534 และ พ.ศ. 2540 และหมดบทบาทไปหลังจากนั้น
โฮป โซโล

โฮป อาเมเลีย โซโล (30 กรกฎาคม ค.ศ. 1981 –) เป็นผู้รักษาประตูฟุตบอลชาวอเมริกัน ที่เล่นให้แก่ทีมซีแอตเติลซาวเดอร์สวีเมน โซโลยังเล่นให้แก่ทีมฟุตบอลหญิงทีมชาติสหรัฐอเมริกา ตั้งแต่ ค.ศ. 2000
ภูมิหลัง.
โซโลเกิดในริชแลนด์ รัฐวอชิงตัน เมื่อวันที่ 30 กรกฎาคม ค.ศ. 1981 เจฟฟรีย์ ซึ่งเป็นพ่อของเธอมีเชื้อสายอิตาเลียนที่เติบโตมาในย่านเดอะบร็องซ์ ซึ่งในบางช่วงเป็นคนจรจัดเนื่องด้วยสถานะทหารสงครามผ่านศึกเวียดนาม ซึ่งเจฟฟรีย์เป็นผู้สอนการเล่นฟุตบอลให้กับเธอ แม้ว่าพ่อแม่ของเธอจะหย่ากันเมื่อเธออายุได้หกปี และเธอได้อาศัยอยู่กับแม่ของเธอก็ตาม โซโลยังคงมีความสัมพันธ์ใกล้ชิดกับพ่อของเธอ ที่เป็นอิทธิพลสำคัญในชีวิตของเธอตราบจนเขาได้เสียชีวิตลงอย่างกะทันหันด้วยโรคหัวใจล้มเหลวในเดือนมิถุนายน ค.ศ. 2007
สมาชิกสภาผู้แทนราษฎรจังหวัดสมุทรสาคร

จังหวัดสมุทรสาคร มีเขตเลือกตั้งสมาชิกสภาผู้แทนราษฎร 3 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 3 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดสมุทรสาครมีสมาชิกสภาผู้แทนราษฎรคนแรก คือ ขุนสุคนธวิทศึกษากร (สำอางค์ สุคนธวิท)
      พรรคธรรมาธิปัตย์ (พ.ศ. 2498)
      พรรคเสรีมนังคศิลา 
      พรรคสหประชาไทย 
      ไม่สังกัดพรรคการเมือง
      พรรคประชาธิปัตย์
      พรรคธรรมสังคม 
      พรรคกิจสังคม
      พรรคความหวังใหม่ 
      พรรคความหวังใหม่ 
      พรรคมวลชน
      พรรคประชาธิปัตย์
      พรรคความหวังใหม่ → พรรคไทยรักไทย
      พรรคไทยรักไทย
      พรรคประชาธิปัตย์ 
      พรรคพลังประชาชน → พรรคเพื่อไทย
      พรรคประชาธิปัตย์
      พรรคเพื่อไทย
      พรรคอนาคตใหม่ → พรรคก้าวไกล
      พรรคอนาคตใหม่ → พรรคชาติพัฒนา → พรรคชาติพัฒนากล้า 
      พรรคพลังประชารัฐ → พรรคเศรษฐกิจไทย → พรรคพลังประชารัฐ
      พรรคก้าวไกล → พรรคประชาชน
ช้างอินเดีย

ช้างอินเดีย (ชื่อวิทยาศาสตร์: "Elephas maximus indicus") เป็นหนึ่งในสามสปีชีส์ย่อยที่ได้รับการยอมรับของช้างเอเชีย และอาศัยอยู่ในเอเชียแผ่นดินใหญ่
นับตั้งแต่ ค.ศ. 1986 ช้างเอเชียถูกจัดอยู่ในกลุ่มใกล้สูญพันธุ์ตามบัญชีแดงไอยูซีเอ็น เนื่องจากประชากรในป่าลดลงอย่างน้อย 50% นับตั้งแต่คริสต์ทศวรรษ 1930 ถึงคริสต์ทศวรรษ 1940 ช้างเอเชียถูกคุกคามจากการทำลาย, การเสื่อมโทรม และการแตกกระจายถิ่นฐานธรรมชาติ
การกระจายพันธุ์.
เป็นชนิดย่อยของช้างเอเชีย ("E. maximus") ชนิดหนึ่ง นับเป็นช้างเอเชียชนิดที่มีการกระจายพันธุ์และจำนวนประชากรมากที่สุด พบกระจายพันธุ์อย่างกว้างขวางในแผ่นดินใหญ่ของทวีปเอเชีย ตั้งแต่เอเชียใต้จนถึงภูมิภาคอินโดจีน นับจากภูฏาน, กัมพูชา, มณฑลยูนนานของจีน, อินเดีย, ลาว, มาเลเซีย, พม่า, เนปาล, ไทย, และเวียดนาม ในประเทศไทยพบได้ในป่าทุกภูมิภาค โดยพบมากที่สุด ที่อุทยานแห่งชาติเขาใหญ่ และอุทยานแห่งชาติกุยบุรี ที่จังหวัดประจวบคีรีขันธ์ เฉพาะที่อุทยานแห่งชาติเขาใหญ่มีทั้งหมดประมาณ 300 ตัว โดยสถานที่ ๆ มีจำนวนประชากรมากที่สุดในโลก คือ อุทยานแห่งชาติกาจิรังคา ในอินเดีย ขณะที่ในป่าสงวนของเขตปกครองตนเองชนชาติไท สิบสองปันนา ในมณฑลยูนนาน ประเทศจีน มีจำนวนช้างอินเดียประมาณ 300 ตัว นับเป็นประเทศเดียวที่จำนวนประชากรช้างอินเดียในธรรมชาติมีการเพิ่มขึ้น ซึ่งเป็นผลมาจากการอนุรักษ์
ลักษณะ.
ช้างอินเดีย มีลักษณะทั่วไปคล้ายกับช้างเอเชียชนิดอื่น ๆ เพียงแต่มีสีผิวที่สว่างกว่าช้างเอเชียชนิดอื่น แต่คล้ำกว่าช้างสุมาตรา ("E. m. sumatranus") มีความสูงประมาณ 2-4 เมตร (จากเท้าถึงหัวไหล่) และมีน้ำหนักประมาณ 3,000-5,000 กิโลกรัม เมื่อโตเต็มที่จะกินอาหารวันหนึ่งประมาณ 200 กิโลกรัม และดื่มน้ำมากถึงวันละ 50 แกลลอนต่อวัน อาศัยอยู่รวมกันเป็นฝูง โดยมีช้างตัวเมียที่มีอายุมากที่สุดเป็น จ่าฝูง เรียกว่า "แม่แปรก" ตัวเมียจะไม่มีงา ขณะที่ช้างตัวผู้หากมีงาสั้น ๆ จะเรียกว่า "ช้างสีดอ" มีอายุการตั้งท้องนานถึง 22 เดือน ออกลูกครั้งละ 1 ตัว มักอาศัยอยู่ในป่าโปร่ง หรือทุ่งหญ้า มากกว่าป่าดิบ นับเป็นช้างชนิดที่มนุษย์ผูกพันและนำมาใช้งานมากที่สุด
ปัจจุบัน ช้างเอเชียตัวที่เชื่อว่าใหญ่ที่สุดในโลก เป็นช้างอินเดียตัวผู้ ชื่อ "บีมกาส" อาศัยอยู่ในป่าลึกของอุทยานแห่งชาติบาเดียทางตะวันตกของเนปาล มีความสูง 10 ฟุตครึ่ง หรืออาจจะถึง 11 ฟุต มีอายุมากกว่า 25 ปี มีเส้นผ่าศูนย์กลางของรอยเท้าถึง 22 นิ้ว เป็นช้างที่ไม่ค่อยจะได้มีผู้พบเห็นตัว และมีภาพถ่ายอย่างเป็นทางการยืนยันได้แค่ภาพเดียวเท่านั้น ซึ่งในยุคทศวรรษ 1980 ก็มีช้างตัวผู้ลักษณะใหญ่โตแบบนี้เช่นเดียวกัน คือมีส่วนสูง 11 ฟุต วัดจากเท้าถึงหัวไหล่ 3.5 เมตร เท่ากับว่าใหญ่กว่าช้างเอเชียทั่วไปเท่าตัว และมีส่วนหัวขนาดใหญ่กว่าช้างทั่วไป จึงมีข้อสันนิษฐานว่าช้างอินเดียในแถบนี้อาจมีสายสัมพันธ์เชื่อมโยงกับสเตโกดอน ช้างในยุคก่อนประวัติศาสตร์ที่เคยมีชีวิตอยู่เมื่อกว่า 20,000 ปีก่อน และมีลักษณะเช่นนี้ แต่ได้สูญพันธุ์ไปแล้ว จากหลักฐานที่ค้นพบว่าสเตโกดอนได้อพยพจากไซบีเรียลงมาสู่อนุทวีปอินเดีย
จากการล่าช้างเพื่อเอางา ทำให้ช้างอินเดียตัวผู้ในธรรมชาติ ปัจจุบันกลายเป็นช้างไม่มีงา หรือช้างสีดอมากถึงร้อยละ 4 โดยครึ่งหนึ่งนั้นเป็นประชากรช้างที่อาศัยอยู่ในจีน
มาสค์ไรเดอร์คิบะ เดอะมูวี่ ราชันย์แห่งปราสาทโลกมาร

มาสค์ไรเดอร์คิบะ เดอะมูวี่ ราชันย์แห่งปราสาทโลกมาร (; โรมาจิ: "Gekijōban Kamen Raidā Kiba Makaijō no Ō") เป็นภาพยนตร์ลำดับที่ 2 ของมาสค์ไรเดอร์คิบะโดยออกฉายเมื่อวันที่ 8 สิงหาคม ค.ศ. 2008
อุซามะฮ์ อัสไซดี

อุซามะฮ์ อัสไซดี  เกิดเมื่อวันที่ 15 สิงหาคม ค.ศ. 1988 เป็นนักฟุตบอลชาวโมร็อกโก ตำแหน่งกองกลาง ปัจจุบันเล่นให้กับสโมสรฟุตบอลทเวนเต ในระดับเอเรอดีวีซี เนเธอร์แลนด์
โดยอัสไซดีเคยเล่นให้กับสโมสรฮีเรนวีน, เดอ กราฟสคัป, อัลเมียร์ซิตี รวมถึงเคยเล่นในพรีเมียร์ลีกกับสโมสรลิเวอร์พูลและสโตก ซิตี
นิติรัฐ สุนทรวร

นิติรัฐ สุนทรวร (เกิด 11 มีนาคม พ.ศ. 2507) เป็นอดีตสมาชิกสภาผู้แทนราษฎรจังหวัดสมุทรสาคร เขต 3 สังกัดพรรคประชาธิปัตย์ 1 สมัย
ประวัติ.
นิติรัฐ เกิดเมื่อวันที่ 11 มีนาคม พ.ศ. 2507 เป็นบุตรของนายสมควร และบุญน้อม สุนทรวร มีพี่น้อง 2 คน คือ สุรพล สุนทรวรและนวรัตน์ หงษา สำเร็จการศึกษานิติศาสตรบัณฑิต มหาวิทยาลัยรามคำแหง และศิลปศาสตรมหาบัณฑิต สาขาสหวิทยาการเพื่อการพัฒนาท้องถิ่น มหาวิทยาลัยรามคำแหง ด้านครอบครัวสมรสกับรัชฎาวรรณ สุนทรวร 
อนึ่ง นิติรัฐมีศักดิ์เป็นหลานของณรงค์ สุนทรวร อดีตสมาชิกสภาผู้แทนราษฎรจังหวัดสมุทรสาคร สังกัดพรรคประชาธิปัตย์ สมัยปี พ.ศ. 2518 โดยมีพระยาจ่าแสนยบดีศรีบริบาล (ชิต สุนทรวร) อดีตรัฐมนตรีว่าการกระทรวงมหาดไทยคนแรก (ภายหลังเปลี่ยนชื่อเรียกตำแหน่งจากเสนาบดีมาเป็นตำแหน่งรัฐมนตรี พ.ศ. 2475) เป็นต้นตระกูล “สุนทรวร”
งานการเมือง.
ก่อนเข้าสู้สนามการเมืองนายนิติรัฐมีอาชีพเป็นทนายความ ต่อมาได้เข้าร่วมงานกับพรรคประชาธิปัตย์ โดยลงสมัครรับเลือกตั้งเป็นครั้งแรกในปี พ.ศ. 2550 ได้คะแนนมาเป็นอันดับที่ 4 (มี ส.ส.ได้ 3 คน) ต่อมาปี พ.ศ. 2554 ลงสมัครรับเลือกตั้งเป็นครั้งที่ 2 และได้รับการเลือกตั้งเป็นครั้งแรก โดยเอาชนะนายมณฑล ไกรวัตนุสสรณ์ จากพรรคเพื่อไทย ไป 45,287 ต่อ 35,898 คะแนน
สมาชิกสภาผู้แทนราษฎร.
นิติรัฐ สุนทรวร ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
มณฑล ไกรวัตนุสสรณ์

มณฑล ไกรวัตนุสสรณ์ (เกิด 1 มกราคม พ.ศ. 2482) อดีตนายกองค์การบริหารส่วนจังหวัดสมุทรสาคร อดีตรัฐมนตรีช่วยว่าการกระทรวงเกษตรและสหกรณ์ อดีตสมาชิกสภาผู้แทนราษฎรจังหวัดสมุทรสาคร หลายสมัย
ประวัติ.
มณฑล ไกรวัตนุสสรณ์ เกิดเมื่อวันที่ 1 มกราคม พ.ศ. 2482 เป็นบุตรคนแรกของนายกุ้ยใช้ และนางกุ้ยลั้ง แซ่โง้ว มีน้อง 10 คน น้องชายที่มีชื่อเสียงได้แก่ นายกมล ไกรวัตนุสสรณ์ กรรมการในคณะอนุกรรมการบริหารจัดการทรัพยากรทางทะเลและชายฝั่งจังหวัดสมุทรสาครและรองประธานกรรมการธรรมาภิบาลจังหวัดสมุทรสาคร ส่วนน้องสาวที่มีชื่อเสียงได้แก่ ดร.สุปราณี ไกรวัตนุสสรณ์ เลขานุการคนแรกของสมาคมผู้บริหารหญิงโรงเรียนมัธยมศึกษาแห่งประเทศไทยและนาง สมศรี วัฒนไพศาล รองอัยการสูงสุด
นายมณฑล สำเร็จการศึกษาระดับ ปวช. จากโรงเรียนธนกิจพาณิชยการ สมรสกับนางพอใจ มีบุตร 5 คน คือ
งานการเมือง.
นายมณฑล เดิมมีความสนิทสนมกับพลเอกชวลิต ยงใจยุทธ หัวหน้าพรรคความหวังใหม่ รวมทั้งเคยเป็นหัวคะแนนให้นายเจี่ย ก๊กผล อดีตสมาชิกสภาผู้แทนราษฎรหลายสมัย ต่อมานายมณฑลได้ลงสนามการเมืองอย่างเต็มตัว โดยได้รับเลือกให้เป็นสมาชิกสภาผู้แทนราษฎรสมัยแรก ในปี พ.ศ. 2535 สังกัดพรรคความหวังใหม่ และได้รับการเลือกตั้งติดต่อกันมารวม 4 สมัย กระทั่งได้รับการโปรดเกล้าฯ ให้ดำรงตำแหน่งรัฐมนตรีช่วยว่าการกระทรวงเกษตรและสหกรณ์ ในรัฐบาลนายบรรหาร ศิลปอาชา
หลังจากนั้นนายมณฑลได้วางมือทางการเมือง โดยมีบุตรชายทั้ง 3 คน เข้ามาทำงานการเมืองสืบแทน จนกระทั่งปี พ.ศ. 2550 นายอุดม ไกรวัตนุสสรณ์ บุตรชายถูกตัดสิทธิ์ทางการเมืองเป็นเวลา 5 ปี ในคดียุบพรรคไทยรักไทย พร้อมกับกรรมการบริหารพรรคอีก 110 คน นายมณฑลจึงกลับมาลงสมัครรับเลือกตั้งอีกครั้ง ในสังกัดพรรคพลังประชาชน และได้คะแนนเป็นอันดับที่ 3 ของเขต (มี ส.ส.ได้ 3 คน) แต่ต่อมาในปี พ.ศ. 2554 นายมณฑลลงสมัครรับเลือกตั้งอีกครั้งในนามพรรคเพื่อไทย กลับต้องพ่ายแพ้ให้กับนายนิติรัฐ สุนทรวร จากพรรคประชาธิปัตย์อย่างขาดลอย ในปี พ.ศ. 2554 เขาก่อตั้งกลุ่มเสื้อแดงสมุทรสาคร54 ขึ้น
25 ธันวาคม พ.ศ. 2554 นายอุดร ไกรวัตนุสสรณ์ บุตรชายคนโต ซึ่งดำรงตำแหน่งนายกองค์การบริหารส่วนจังหวัด ถูกลอบยิงเสียชีวิต โดยมีนายครรชิต ทับสุวรรณ สมาชิกสภาผู้แทนราษฎร พรรคประชาธิปัตย์ ตกเป็นผู้ต้องหา นายมณฑลจึงลงสมัครรับเลือกตั้งเป็นนายกองค์การบริหารส่วนจังหวัดแทน และได้รับการเลือกตั้งด้วยคะแนนขาดลอย ผลคะแนนปรากฏดังนี้
และดำรงตำแหน่งจนถึงปี พ.ศ. 2563 จึงพ้นจากตำแหน่งเนื่องจากมีการกำหนดให้มีการเลือกตั้งนายกองค์การบริหารส่วนจังหวัดในประเทศไทย พ.ศ. 2563
สมาชิกสภาผู้แทนราษฎร.
มณฑล ไกรวัตนุสสรณ์ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
นูเราสต์ลันเนอ

นูเราสต์ลันเนอ  หรือ นอร์ทอีสต์แลนด์  เป็นเกาะใหญ่เป็นอันดับ 2 ของกลุ่มเกาะสฟาลบาร์ ประเทศนอร์เวย์ ตั้งอยู่ทางตะวันออกเฉียงเหนือของเกาะสปิตส์บาร์เกิน มีพื้นที่ 14,443 ตารางกิโลเมตร (5,576 ตารางไมล์) มีทุ่งน้ำแข็งปกคลุม
ติลบืร์ค

ติลบืร์ค  เป็นเทศบาลและเมืองในประเทศเนเธอร์แลนด์ ตั้งอยู่ทางตอนใต้ของจังหวัดนอร์ทบราแบนต์ มีประชากรมากกว่า 217,595 คน (มกราคม ค.ศ. 2019) เป็นเมืองใหญ่เป็นอันดับ 2 ของจังหวัด และใหญ่เป็นอันดับ 7 ของประเทศ
ติลบืร์ค เป็นที่ตั้งของมหาวิทยาลัยติลบืร์ค มีเทศกาลฟันแฟร์ (funfair) ที่มีชื่อเสียง จัดขึ้นในเดือนกรกฎาคมของทุกปีและยาวนาน 10 วันติดต่อกัน วันจันทร์ในช่วงฟันแฟร์นี้เรียกว่า "โรเซอมานดาค" (วันจันทร์สีชมพู) จัดขึ้นเพื่อส่งเสริมสิทธิกลุ่มบุคคลที่มีความหลากหลายทางเพศ
ติลบืร์คมีสถานีรถไฟ 3 แห่งภายในเขตเทศบาล กรรมสิทธิ์พื้นที่โดยรอบสถานีรถไฟเคยเป็นของกิจการรถไฟดัตช์มาก่อนที่เทศบาลเมืองจะมาซื้อและพัฒนาขึ้นมาเป็นเมืองใหม่
ประวัติศาสตร์.
ติลบืร์ค ปรากฏในเอกสารครั้งแรกประมาณ ค.ศ. 709 ในชื่อ "ติลลิบืร์ค" ("Tilliburg") และไม่ปรากฏชื่ออีกเลยอีกหลายร้อยปี ในช่วงยุคกลาง ติลบืร์คเป็นดินแดนมากกว่าเป็นเมือง มีหมู่บ้านเล็กๆล้อมรอบปราสาทที่สันนิษฐานว่าสร้างด้วยไม้ ชื่อ มอตเตอบืร์ชท์ อยู่บนเนินเขาเล็กๆ ซึ่งต่อมาถูกทำลายลงไป ต่อมาดินแดนแถบนี้ตกเป็นของขุนนางผ่านการสืบเชื้อสาย เป็นแหล่งรายได้จากการเก็บภาษี ค่าปรับ และดอกเบี้ยจากชาวบ้าน
ในคริสต์ศตวรรษที่ 15 ยัน ฟันเฮสเทรชท์ ขุนนางคนหนึ่งของติลบืร์คได้สร้างปราสาทติลบืร์คขึ้น เป็นจุดเริ่มต้นที่สำคัญ แม้ต่อมา ปราสาทจะถูกทำลายลงในปี ค.ศ. 1858 เพื่อสร้างโรงงานขึ้นมาแทน ปราสาทถูกสร้างขึ้นมาอีกครั้งโดยเลียนแบบจากโครงเดิมในปี ค.ศ. 1995 หลังจากที่โรงงานปิดตัวลงไป ติลบืร์กเลื่อนฐานะเป็นเมืองเมื่อวันที่ 18 เมษายน ค.ศ. 1809 โดยในครั้งนั้นมีประชากรเพียง 9,000 คน จึงมีการฉลองครบรอบ 200 ปีไปเมื่อปี ค.ศ. 2009
เมืองหลวงแห่งผ้าขนแกะของเนเธอร์แลนด์.
ในอดีตติลบืร์คเป็นพื้นที่เลี้ยงแกะ ต่อมา เกษตรกรค้นพบว่ารายได้จากการขายขนแกะไม่เพียงพอจึงเริ่มทอผ้าขนแกะขาย บ้านหลายหลังเริ่มมีเครื่องทอผ้าเป็นของตัวเองในศตวรรษที่ 17 จากนั้น เกิดการพัฒนาการทอผ้าเป็นระบบเมื่อมีพ่อค้าป้อนเส้นใยให้ชาวบ้านไปถักทอ อุตสาหกรรมโตอย่างรวดเร็วจนติลบืร์คกลายเป็นเมืองที่มีโรงงานทอผ้าถึง 145 แห่งใน ค.ศ. 1881 ผ้าขนแกะจากติลบืร์คได้รับความนิยม จนกระทั่งทศวรรษที่ 1960 อุตสาหกรรมซบเซาลงไปจากการเติบโตของอุตสาหกรรมสิ่งทอในเอเชีย จนเหลือโรงทอผ้าไม่ถึงสิบแห่งในทศวรรษที่ 1980
ในช่วงที่อุตสาหกรรมผ้าขนแกะซบเซาลงไปนั้น ติลบืร์คมีการวางผังเมืองใหม่ อนุสรณ์สถานและชุมชนหลายแห่งถูกทำลายและสร้างเป็นอาคารสมัยใหม่ ไม่ว่าจะเป็นศาลาว่าการเมือง สถานีรถไฟเก่า
พระเจ้าวิลเลิมที่ 2.
ติลบืร์คมีความผูกพันกับพระเจ้าวิลเลิมที่ 2 แห่งเนเธอร์แลนด์ เมื่อครั้งที่ยังทรงเป็นเจ้าชายเพื่อดูแลกองทัพต่อต้านการปฏิวัติเรียกร้องเอกราชของประเทศเบลเยียม พระองค์ทรงตั้งฐานทัพที่ติลบืร์ค และแม้จะทรงขึ้นเป็นพระมหากษัตริย์แล้วก็ยังเสด็จมาประทับที่ติลบืร์คอยู่บ่อยครั้ง พระองค์ได้พระราชทานทุนทรัพย์เพื่อปรับปรุงพันธุ์แกะ สร้างฟาร์มและโรงเลี้ยงวัวหลายแห่ง พระองค์ทรงโปรดเกล้าให้สร้างพระราชวังแห่งใหม่ขึ้นเมื่อปี ค.ศ. 1847 แต่มาแล้วเสร็จไม่กี่วันหลังพระองค์เสด็จสวรรคตในปี ค.ศ. 1849 ปัจจุบัน พระราชวังกลายมาเป็นส่วนหนึ่งของศาลาว่าการเมือง สโมสรฟุตบอลวิลเลิมตเวก็ตั้งชื่อตามพระนามของพระองค์เช่นกัน
ปีเตอร์มาริตซ์เบิร์ก

ปีเตอร์มาริตซ์เบิร์ก  เป็นเมืองหลวงและเมืองใหญ่เป็นอันดับ 2 ของจังหวัดควาซูลู-นาตาล ประเทศแอฟริกาใต้ ตั้งอยู่ทางตะวันออกของประเทศ ก่อตั้งเมืองในปี ค.ศ. 1838 ตามชื่อของผู้นำชาวบัวร์ 2 คน คือ ปีเตอร์ เรทีฟ และเกอร์ริต มาริตซ์ เคยเป็นเมืองหลวงของแคว้นนาตาลเมื่อ ค.ศ. 1856 เมืองเป็นศูนย์กลางอุตสาหกรรมที่สำคัญ ผลิตอะลูมิเนียม ไม้ ของใช้ชีวิตประจำวัน มีมหาวิทยาลัยควาซูลู-นาตาล มีประชากร 228,549 คน ในปี ค.ศ. 1991 ปัจจุบันคาดว่ามีประชากรราว 500,000 คน (รวมชุมชนข้างเคียง)
ภาษาโวลอฟ

ภาษาโวลอฟ (โวลอฟ: Wolof làkk) เป็นภาษาของชาวโวลอฟ ใช้ในเซเนกัล, แกมเบีย และมอริเตเนีย ภาษาที่ใกล้ชิดคือ Serer และภาษาฟูลา ภาษาโวลอฟอยู่ในตระกูลภาษาไนเจอร์-คองโก
อักษร.
ภาษาโวลอฟใช้อักษรละติน
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ฟิลลัค

ฟิลลัค  เป็นเมืองใหญ่เป็นอันดับ 2 ของรัฐคารินเทีย ประเทศออสเตรีย ตั้งอยู่ริมฝั่งแม่น้ำดราวา เป็นชุมทางรถไฟ สถานที่ท่องเที่ยวตากอากาศ มีอุตสาหกรรมกระดาษ เบียร์ บริเวณใกล้เคียงมีพุน้ำแร่ จากข้อมูลในเดือนธันวาคม ค.ศ. 2006 มีประชากร 58,480 คน
ดูกีจีกาเชียส

ดูกีจีกาเชียส (Duke of Caxias) เป็นเมืองตั้งอยู่ทางตะวันตกเฉียงใต้ของประเทศบราซิล ในรัฐรีอูดีจาเนรู อยู่ติดกับเมืองรูอูดีจาเนรูทางทิศใต้ มีประชากร 842,890 คน (ค.ศ. 2005) มีพื้นที่ 465 กม² มีอุตสาหกรรมที่สำคัญเช่น การกลั่นน้ำมัน เคมีภัณฑ์
สายใยแผ่นดิน

สายใยแผ่นดิน เป็นเพลงเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในวโรกาสปีมหามงคลที่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเจริญพระชนมพรรษาครบ 80 พรรษา ในวันที่ 12 สิงหาคม 2555 จัดทำขึ้นโดย บริษัท จีเอ็มเอ็ม แกรมมี่ จำกัด (มหาชน) และในปี 2557 กระทรวงวัฒนธรรม คัดเลือกเพลงสายใยแผ่นดิน นำมาบันทึกเสียงใน “โครงการเพลงรักชาติร่วมสมัย” ประเภทเพลงเทิดพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 82 พรรษา 12 สิงหาคม 2557 โดยมีวัตถุประสงค์ให้บทเพลงช่วยกล่อมเกลาให้คนไทยรักชาติและสร้างความสุขผ่านบท เพลงให้แก่คนไทยทุกคน 
ผู้ขับร้อง.
ธงไชย แมคอินไตย์
คำร้อง /ทำนอง.
กมลศักดิ์ สุนทานนท์ 
ปิติ ลิ้มเจริญ 
เรียบเรียง.
เกรียงไกร เตรียมชาญชูชัย 
กำกับมิวสิกวิดีโอ.
ประพัฒน์ คูศิริวาณิชกร
สายใยแผ่นดิน
จากเส้นไหมที่แสนบอบบาง
จากเศษฟางเศษใบไม้ธรรมดา
ได้มีเกียรติมีศักดิ์ศรี ได้มีคุณค่า
ค่าของความเป็นไทย
จากชีวิตที่เคยมืดมน จากผู้คนที่ไม่เห็นหนทางไป
ได้เติบโตอย่างเข็มแข็ง และมีวันนี้ได้
เพราะใครถ้าไม่ใช่เพราะแม่
แม่คือผู้ให้ชีวิต อุทิศทั้งกายใจ เพื่อลูกของแม่
เหนื่อยยากสักเพียงไหน แม่ไม่เคยยอมแพ้
เพื่อลูกลูกของแม่สุขสบาย
แม่คือผู้ให้ชีวิต อุทิศทั้งกายใจ เพื่อลูกของแม่
เหนื่อยยากสักเพียงไหน แม่ไม่เคยยอมแพ้
เพื่อลูกลูกของแม่สุขสบาย
แม่ตรากตรำเพื่อเราเรื่อยมา
ไม่อยากให้แม่ต้องเหนื่อยล้าจนเกินไป
จากวันนี้ลูกจะขอ ดูแลแม่ด้วยหัวใจ
ตลอดไป ด้วยรักและภักดี
ทุกสายใยบางบาง จะถักทอร้อยกันเป็นหนึ่ง
แด่แม่ผู้เป็นที่พึ่ง แม่ซึ่งเป็นเหมือนศูนย์รวมใจ
สานสายใยแผ่นดิน รักป่ารักน้ำรักความเป็นไทย
ตลอดไป เพื่อแม่ของเรา
ทุกสายใยบางบาง จะถักทอร้อยกันเป็นหนึ่ง
แด่แม่ผู้เป็นที่พึ่ง แม่ซึ่งเป็นเหมือนศูนย์รวมใจ
สานสายใยแผ่นดิน ห่มความรักบนพื้นดินไทย
ตลอดไป...แม่ของเรา
ฮาเกิน

ฮาเกิน  เป็นเมืองใหญ่เป็นอันดับ 39 ของประเทศเยอรมนี ตั้งอยู่ในรัฐนอร์ทไรน์-เว็สท์ฟาเลิน บริเวณปลายตะวันออกสุดของลุ่มแม่น้ำรูร์ จากข้อมูลในวันที่ 31 ธันวาคม ค.ศ. 2010 มีประชากร 188,529 คน มีมหาวิทยาลัยทางไกลแห่งฮาเกิน ซึ่งเป็นมหาวิทยาลัยแห่งเดียวในประเทศเยอรมนี ที่สนับสนุนระบบการศึกษาทางไกล และเป็นมหาวิทยาลัยที่ใหญ่ที่สุดในเยอรมนี
เมืองมีอุตสาหกรรมเหล็กและเหล็กกล้า เครื่องจักร เคมีภัณฑ์และกระดาษ
แม่น้ำรัวร์

แม่น้ำรัวร์  เป็นแม่น้ำขนาดกลางในประเทศเยอรมนี ไหลไปทางตะวันตกเฉียงเหนือและตะวันตก รวมกับแม่น้ำไรน์ที่ตำบลรูรอร์ท (ส่วนหนึ่งของเมืองดืสบวร์ค) แม่น้ำมีความยาว 217 กม. ลุ่มน้ำของแม่น้ำสายนี้เรียกชื่อว่า รัวร์เกอบีท เป็นเขตเหมืองแร่ มีเมืองอุตสาหกรรมหลายเมือง เช่น เอ็สเซิน, โบคุม, ดืสบวร์ค, เก็ลเซินเคียร์เชิน, ดอร์ทมุนท์